title: एम॰ए॰

text: एम॰ए॰, साहित्य, संगीत एवं कला के विभिन्न विषयों व भाषाओं जैसे हिन्दी, अंग्रेजी, संस्कृत आदि में १६वीं की परीक्षा उत्तीर्ण करने के उपरान्त दी जाने वाली एक स्नातकोत्तर (परास्नातक) उपाधि या मास्टर्स डिग्री का नाम है।


title: इन्दिरा गांधी राष्ट्रीय उड़ान अकादमी

text: इन्दिरा गांधी राष्ट्रीय उड़ान अकादमी, भारत के उत्तर प्रदेश के रायबरेली जिले में फुर्सतगंज एयरफील्ड में स्थित एक पायलट प्रशिक्षण संस्थान है। 1985 में स्थापित, यह भारत में ऐसा पहला संस्थान था। यह एक स्वायत्त संस्था है और भारत सरकार के नागरिक उड्डयन मंत्रालय के अधीन आता है।


title: पंकज बिष्ट

text: पंकज बिष्ट हिन्दी साहित्य के प्रतिष्ठित पत्रकार, कहानीकार, उपन्यासकार व समालोचक है। वर्तमान में वे दिल्ली से प्रकाशित समयांतर नामक हिन्दी साहित्य की मासिक पत्रिका का सम्पादन व संचालन कर रहे हैं।


title: पंकज बिष्ट

text: बिष्ट का जन्म 20 फरवरी, 1946 को मुम्बई में हुआ। वे मूलत: उत्तराखण्ड राज्य के कुमांऊँ क्षेत्र के अन्तर्गत अल्मोड़ा जिले में स्थित नौगॉंव (पौराणिक बृद्धकेदार के समीप) नामक गॉंव के हैं।


title: पंकज बिष्ट

text: इन्होंने आगरा विश्वविद्यालय से 1966 में स्नातक करने के पश्चात 1969 में मेरठ विश्वविद्यालय से अंग्रेजी साहित्य में एम. ए. किया। विद्याध्ययन के दौरान से ही लेखन चलता रहा। पंकज बिष्ट के व्यावसायिक जीवन का आरम्भ 1969 में भारत सरकार के सूचना सेवा विभाग से हुआ। आप भारत सरकार के सूचना सेवा के प्रकाशन विभाग में उपसंपादक व सहायक संपादक, योजना के अंग्रेजी सहायक सम्पादक, आकाशवाणी की समाचार सेवा में सहायक समाचार संपादक व संवाददाता, भारत सरकार के फिल्म्स डिवीजन में संवाद-लेखन के रूप में कार्यरत रहे,आकाशवाणी पत्रिका का संपादन किया तथा भारत सरकार के प्रकाशन विभाग की आजकल नामक हिन्दी पत्रिका के साथ संपादक के तौर पर कार्य किया। तदुपरान्त सन् 1998 में भारत सरकार के प्रकाशन विभाग से स्वैच्छिक अवकास प्राप्त किया। वर्तमान में दिल्ली से प्रकाशित हो रहे समयांतर नामक मासिक पत्रिका का सम्पादन व संचालन कर रहे हैं।


title: रिवॉल्वर

text: रिवॉल्वर एक प्रकार की बन्दूक होती है जिसमें एक घूमने वाले सिलिंडर में गोलियाँ होती हैं। एक गोली चलाने पर सिलिंडर अपने-आप घूम जाता है और दूसरी गोली बैरल के सामने आ जाती है। रिवॉल्वरमें आम तौर पर 6 गोलियाँ डलती हैं।


title: कैंसरजनक

text: कैंसरजनक (carcinogen) ऐसा पदार्थ, विकिरण या अन्य चीज़ होती है जिस से शरीर में कर्क रोग (कैंसर) पैदा होने की सम्भावना बन जाए। उदाहरण के लिये एक्स रे कैंसरजनक होती हैं।


title: कौमुदी (सिंहासन बत्तीसी)

text: सातवीं पुतली कौमुदी ने जो कथा कही वह इस प्रकार है- एक दिन राजा विक्रमादित्य अपने शयन-कक्ष में सो रहे थे। अचानक उनकी नींद करुण-क्रन्दन सुनकर टूट गई। उन्होंने ध्यान लगाकर सुना तो रोने की आवाज नदी की तरफ से आ रही थी और कोई स्त्री रोए जा रही थी। विक्रम की समझ में नहीं आया कि कौन-सा दुख उनके राज्य में किसी स्त्री को इतनी रात गए बिलख-बिलख कर रोने को विवश कर रहा है। उन्होंने तुरन्त राजपरिधान पहना और कमर में तलवार लटका कर आवाज़ की दिशा में चल पड़े। क्षिप्रा के तट पर आकर उन्हें पता चला कि वह आवाज़ नदी के दूसरे किनारे पर बसे जंगल से आ रही है। उन्होंने तुरन्त नदी में छलांग लगा दी तथा तैरकर दूसरे किनारे पर पहुँचे। फिर चलते-चलते उस जगह पहुँचे जहाँ से रोने की आवाज़ आ रही थी। उन्होंने देखा कि झाड़ियों में बैठी एक स्त्री रो रही है।


title: कौमुदी (सिंहासन बत्तीसी)

text: उन्होंने उस स्त्री से रोने का कारण पूछा। स्त्री ने कहा कि वह कई लोगों को अपनी व्यथा सुना चुकी है, मगर कोई फायदा नहीं हुआ। राजा ने उसे विश्वास दिलाया कि वे उसकी मदद करने का हर संभव प्रयत्न करेंगे। तब स्त्री ने बताया कि वह एक चोर की पत्नी है और पकड़े जाने पर नगर कोतवाल ने उसे वृक्ष पर उलटा टँगवा दिया है। राजा ने पूछा क्या वह इस फैसले से खुश नहीं है। इस पर औरत ने कहा कि उसे फैसले पर कोई आपत्ति नहीं है, लेकिन वह अपने पति को भूखा-प्यासा लटकता नहीं देख सकती। चूँकि न्याय में इस बात की चर्चा नहीं कि वह भूखा-प्यासा रहे, इसलिए वह उसे भोजन तथा पानी देना चाहती है।


title: कौमुदी (सिंहासन बत्तीसी)

text: विक्रम ने पूछा कि अब तक उसने ऐसा किया क्यों नहीं। इस पर औरत बोली कि उसका पति इतनी ऊँचाई पर टँगा हुआ है कि वह बगैर किसी की सहायता के उस तक नहीं पहुँच सकती और राजा के डर से कोई भी दण्डित व्यक्ति की मदद को तैयार नहीं होता। तब विक्रम ने कहा कि वह उनके साथ चल सकती है। दरअसल, वह औरत पिशाचिनी थी और वह लटकने वाला व्यक्ति उसका पति नहीं था। वह उसे राजा के कन्धे पर चढ़कर खाना चाहती थी। जब विक्रम उस पेड़ के पास आए तो वह उस व्यक्ति को चट कर गई। तृप्त होकर विक्रम को उसने मनचाही चीज़ माँगने को कहा। विक्रम ने कहा वह अन्नपूर्णा प्रदान करे जिससे उनकी प्रजा कभी भूखी न रहे। इस पर वह पिशाचिनी बोली कि अन्नपूर्णा देना उसके बस में नहीं, लेकिन उसकी बहन प्रदान कर सकती है। विक्रम उसके साथ चलकर नदी किनारे आए जहाँ एक झोपड़ी थी।


title: कौमुदी (सिंहासन बत्तीसी)

text: पिशाचिनी के आवाज़ देने पर उसकी बहन बाहर निकली। बहन को उसने राजा का परिचय दिया और कहा कि विक्रमादित्य अन्नपूर्णा के सच्चे अधिकारी है, अत: वह उन्हें अन्नपूर्णा प्रदान करे। उसकी बहन ने सहर्ष अन्नपूर्णा उन्हें दे दी। अन्नपूर्णा लेकर विक्रम अपने महल की ओर रवाना हुए। तब तक भोर हो चुकी थी। रास्ते में एक ब्राह्मण मिला। उसने राजा से भिक्षा में भोजन माँगा। विक्रम ने अन्नपूर्णा पात्र से कहा कि ब्राह्मण को पेट भर भोजन कराए। सचमुच तरह-तरह के व्यंजन ब्राह्मण कि सामने आ गए। जब ब्राह्मण ने पेट भर खाना खा लिया तो राजा ने उसे दक्षिणा देना चाहा। ब्राह्मण अपनी आँखों से अन्नपूर्णा पात्र का चमत्कार देख चुका था, इसलिए उसने कहा- "अगर आप दक्षिणा देना ही चाहते है तो मुझे दक्षिणास्वरुप यह पात्र दे दें, ताकि मुझे किसी के सामने भोजन के लिए हाथ नहीं फैलाना पड़े।" विक्रम ने बेहिचक उसी क्षण उसे वह पात्र दे दिया। ब्राह्मण राजा को आशीर्वाद देकर चला गया और वे अपने महल लौट गए।


title: चाप

text: वास्तुशिल्प में चाप या मेहराब (अंग्रेज़ी: arch, आर्च) वृत्त के चाप की सी संरचना को कहते हैं जो दो आलम्बों के बीच की दूरी को पाटता है तथा अपने ऊपर भार वहन करता है। जैसे पत्थर की दीवार में दरवाजे के लिये बनायी गयी संरचना। वैसे तो वास्तुशास्त्र में चाप का उपयोग दो हज़ार वर्ष से भी पुराना है, किन्तु इसका विधिवत उपयोग प्राचीन रोमवासियों द्वारा आरम्भ हुआ दिखाई पड़ता है।


title: पूर्वी चीन सागर

text: पूर्वी चीन सागर पूर्वी एशिया के पूर्व में स्थित एक समुद्र है। यह प्रशांत महासागर का हिस्सा है और इसका क्षेत्रफल क़रीब १२,४९,००० वर्ग किमी (यानि ७,५०,००० वर्ग मील) है। इसके पश्चिम में चीन है, पूर्व में जापान के क्यूशू और नानसेई द्वीप हैं और दक्षिण में ताईवान है। पूर्वी चीन सागर की सबसे अधिक गहराई लगभग ३,००० मीटर है। चीन की सबसे लम्बी नदी यांगत्सी क्यांग बहकर इसी सागर में मिल जाती है।


title: परवीन शाकिर

text: सैयदा परवीन शाकिर (उर्दू: پروین شاکر नवंबर 1952 – 26 दिसंबर 1994), एक उर्दू कवयित्री, शिक्षक और पाकिस्तान की सरकार की सिविल सेवा में एक अधिकारी थीं। इनकी प्रमुख कृतियाँ खुली आँखों में सपना, ख़ुशबू, सदबर्ग, इन्कार, रहमतों की बारिश, ख़ुद-कलामी, इंकार(१९९०), माह-ए-तमाम (१९९४) आदि हैं।


title: परवीन शाकिर

text: वे उर्दू शायरी में एक युग का प्रतिनिधित्व करती हैं। उनकी शायरी का केन्द्रबिंदु स्त्री रहा है। फ़हमीदा रियाज़ के अनुसार ये पाकिस्तान की उन कवयित्रियों में से एक हैं जिनके शेरों में लोकगीत की सादगी और लय भी है और क्लासिकी संगीत की नफ़ासत भी और नज़ाकत भी। उनकी नज़्में और ग़ज़लें भोलेपन और सॉफ़िस्टीकेशन का दिलआवेज़ संगम है।


title: परवीन शाकिर

text: पाकिस्तान की इस मशहूर शायरा के बारे में कहा जाता है, कि जब उन्होंने 1982 में सेंट्रल सुपीरयर सर्विस की लिखित परीक्षा दी तो उस परीक्षा में उन्हीं पर एक सवाल पूछा गया था जिसे देखकर वह आत्मविभोर हूँ गयी थी।


title: बनवारी लाल बैरवा

text: बनवारी लाल बैरवा एक भारतीय राजनीतिज्ञ तथा पूर्व राजस्थान के उप मुख्यमंत्री हैक सभा निर्वाचन क्षेत्र से सांसद रह चुके है। वे भारतीय राष्ट्रीय कांग्रेस के राजनेता है।


title: पपेटी

text: पपेटी पारसी धर्म में विश्वास करने वाले लोगों का एक प्रमुख त्योहार है। यह जरोस्त्रेयन कैलेंडर के हिसाब से नए वर्ष के शुभारंभ पर मनाया जाता है। इस दिन पारसी समुदाय से जुड़े स्त्री-पुरुष परंपरागत वस्त्रों को पहन कर अग्नि मंदिर (आगीयारी) में पूजा-अर्चना करते हैं। साथ ही में अच्छे विचारों के साथ रहने, अच्छे शब्दों का इस्तेमाल करने और सतकर्म करने का वादा करते हैं।


title: ए एम आई ई

text: ए एम आई ई (AMIE / एसोसिएट मेम्बर ऑफ द इंस्टिट्यूट ऑफ इंजिनीयर्स) भारत में बी. टेक. के समकक्ष है, जो डिप्लोमा या 10+2 के बाद की जा सकती है।


title: पपेटी

text: इस दिन के लिए पारसी अपने घरों की साफ-सफाई करने के साथ-साथ साज-सज्जा भी करते हैं। एक-दूसरे के घर आते-जाते हैं और उपहारों व मिठाईयों का आदान-प्रदान करते हैं। इस अवसर के लिए खास पारसी व्यंजन जैसे, पत्रानी माची (केले के पत्ते में लिपटे हुई मछली), साली बोटी (आलू चिप्स के साथ मांस), रावो और फालूदा तैयार किए जाते हैं।


title: ए एम आई ई

text: परीक्षा जून व दिसंबर माह के प्रथम सप्ताह में होती हैं। डिप्लोमा होल्डर के लिये कुल १३ पेपर हैं - सेक्शन ए में ४ व सेक्शन बी में ९ पेपर होते हैं। अगर आपने १०+२ विज्ञान विषयों में किया है (न्यूनतम ४५% अंको से), तो भी आप ए.एम.आई.ई.कर सकते हैं। १०+२ के लिये कुल १९ पेपर हैं - सेक्शन ए में १० व सेक्शन बी में ९।


title: ए एम आई ई

text: पूरे भारत में कुल ६० स्थानों पर परीक्षायें होती हैं। भारत से बाहर भी परीक्षायें होती हैं - गल्फ देशों मे। वर्तमान में कुल ४.५ लाख से ज्यादा डिप्लोमा धारक ए.एम.आई.ई.कर रहें हैं। द् इंस्टीटयूशन ऑफ इंजिनियर्स (इंडिया) के पूरे भारत में ९० से ज्यादा सेंटर हैं तथा भारत से भाहर गल्फ शहरों जैसे बहरीन, दोहा, दुबई, कुवैत, आबूधाबी इत्यादि में भी सेंटर हैं।


title: ए एम आई ई

text: अगर आपने डिप्लोमा हिन्दी माध्यम से किया है तो आप ए.एम.आई.ई. हिन्दी माध्यम से भी कर सकते हैं। इसके लिये आपको एक प्रार्थना पत्र द् इंस्टीटयूशन ऑफ इंजिनियर्स (इंडिया) को देना होगा। वहाँ से अनुमति मिलने पर आप परीक्षा हिन्दी में दे सकेंगे। अगर आप 10+2 के बाद ए.एम.आई.ई. करना चाहते हैं तो सिर्फ अंग्रेजी भाषा ही माध्यम होगा।


title: ए एम आई ई

text: ए.एम.आई.ई.परीक्षा देने से पूर्व सदस्यता लेनी होती है जिसका शुल्क मात्र ३५६५ रुपये होता है। अतः संभवतः यह सबसे सस्ती डिग्री है।


title: ए एम आई ई

text: आप किसी भी ब्रांच (सिविल, मैकेनिकल, ईलेक्ट्रीकल, इलेक्ट्रानिक्स, कंप्यूटर, कैमिकल, माइनिंग, टेक्सटाइल, प्रोडक्शन व मैटलर्जी) से ए.एम.आई.ई. कर सकते हैं। परीक्षा की तैयारी के लिये अच्छी पाठन सामग्री ए.एम.आई.ई.स्टडी सर्किल के पास उपलब्ध है।


title: ए एम आई ई

text: ए.एम.आई.ई.के बाद आप कर सकते हैं - एम टेक, बी. टेक के समकक्ष नौकरी, आइ. ई. एस., अपनी कंसल्टेंसी इत्यादि। अगर आप गेट की परीक्षा पास करके एम टेक करेंगे तो आपको एक अच्छी स्कालरशिप भी मिलेगी। अधिकांश एम टेक मात्र दो साल में हो जाती हैं। ए.एम.आई.ई. स्टडी सर्किल की वेब साइट द्वारा पूरे भारत में कराये गये सर्वेक्षण से पता चलता है कि ७० प्रतिशत छात्र ए.एम.आई.ई.के बाद एम टेक करना चाहते हैं।


title: ए एम आई ई

text: ए.एम.आई.ई. के बाद प्लेसमेंट की सुविधा भी उपलब्ध है। यह प्लेसमेंट द इंस्टीट्यूशन ऑफ इंजीनीयर्स के वार्षिक समारोह में होता है।


title: ए एम आई ई

text: ए.एम.आई.ई.करने के बाद आप द् इंस्टीटयूशन ऑफ इंजिनियर्स (इंडिया) के विभिन्न गेस्ट हाउसों का लुत्फ भी उठा सकते हैं। सदस्यों के लिये शुल्क नाममात्र को ही है। शिमला, देहरादून, दिल्ली, मुंबई, चेन्नई, चंदीगढ, बेंगलूर, कलकत्ता जैसी लगभग ४० प्रसिद्ध शहरो में इसके गेस्ट हाउस हैं। सभी गेस्ट हाउस विभिन्न सुविधाओं से सुसज्जित हैं।


title: ए एम आई ई

text: कुल मिलाकर डिप्लोमा धारक के लिये जो बी टेक करना चाहे, सस्ता व सुलभ विकल्प ए.एम.आई.ई. ही है जो उसके अच्छे भविष्य की चाबी भी है।


title: ए एम आई ई

text: आजकल विशेषज्ञता का जमाना है। हॉलाकि बी टेक लेवल पर कई अभियांत्रिकी आधारित बेसिक कोर्स कराये जाते हैं परंतु किसी एक अभियांत्रिकी शाखा जैसे सिविल अभियांत्रिकी, के किसी एक उपशाखा जैसे भू-अभियांत्रिकी के विशेष ज्ञान के लिये एम टेक करना आवश्यक हो जाता है। ऐसे कई इंजिनियरिंग कॉलेज हैं जहाँ से एम टेक किया जा सकता है। एम टेक करने की पहली शर्त यह है कि आपने बी टेक अथवा ए. एम. आइ. ई. किया हो। परंतु एम टेक करने के लिये सर्वप्रथम गेट की परीक्षा अच्छे स्कोर से पास करना आवश्यक है। अगर आपका स्कोर 99 है तो इसका यह अर्थ है कि आप टॉप 1 प्रतिशत अभियार्थियो में हैं। अगर आपका गेट स्कोर 70 से कम है तो आप फेल माने जायेंगे। 85 से ऊपर का गेट स्कोर अच्छा माना जाता है। अगर आपका गेट स्कोर 95 से अधिक है तो आपको आई आई टी में प्रवेश के लिये प्रयास करना चाहिये। 85 से 95 के मध्य आपको रीजनल इंजिनियरिंग कॉलेजो में प्रयास करना चाहिये।


title: ए एम आई ई

text: यह परीक्षा फरवरी माह के दूसरे रविवार को होती है। यह परीक्षा तीन घंटे की होती है तथा कुल 150 नंबर का पेपर होता है (ऑब्जेक्टिव – 75, थ्योरी – 75)। इस परीक्षा हेतु विज्ञापन अक्टूबर प्रथम माह में राष्ट्रीय स्तर के समाचार पत्रो में निकलता है। परीक्षा परिणाम मार्च के आखिरी दिन घोषित होता है। अगर आप अच्छे स्कोर से गेट की परीक्षा पास करते हैं तो न सिर्फ आपको एक अच्छे इंजिनियरिंग कॉलेज/आई आई टी में प्रवेश मिलेगा अपितु एक बहुत अच्छी स्कॉलरशिप (पूरे 18 माह तक) भी मिलेगी। गेट पास अभियार्थियों को सी एस आई आर की लैब्स में जूनियर रिसर्च फैलोशिप भी मिल सकती है। एडमिशन के लिये गेट स्कोर दो साल तक प्रयोग किया जा सकता है।


title: ए एम आई ई

text: एडमिशन के लिये आपको विभिन्न इंजिनियरिंग कॉलेजो/आई आई टी के प्रवेश विज्ञापनो पर निगाह रखनी होगी। ये विज्ञापन अप्रैल माह से आरंभ होकर जुलाई माह तक चलते रहते हैं।


title: ए एम आई ई

text: इन कॉलेजो में प्रवेश - गेट स्कोर, साक्षात्कार, लिखित परीक्षा तथा अनुभव के आधार पर मिलता है। सामान्यत: गेट के स्कोर को सत्तर प्रतिशत तथा लिखित परीक्षा/साक्षात्कार को तीस प्रतिशत महत्व दिया जाता है। कुछ स्थानो पर (जैसे दिल्ली इंजिनियरिंग कॉलेज) अनुभव को भी महत्व देते हैं।


title: गीदम

text: गीदम (Geedam) भारत के छत्तीसगढ़ राज्य के दन्तेवाड़ा ज़िले में स्थित एक नगर है। यह इसी नाम की तहसील का मुख्यालय भी है।


title: गीदम

text: गीदम दंतेवाड़ा से 12 किमी की दूरी पर स्थित है। दंतेवाड़ा, जिला मुख्यालय के पूर्व में, निकटतम हवाई अड्डा जगदलपुर है। रेलवे स्टेशन - गीदम लाइन सबसे नजदीकी रेलवे स्टेशन है। राष्ट्रीय राजमार्ग 63 गीदम के माध्यम से गुजरता है।


title: शर्म

text: शर्म एक कष्टमय, सामाजिक भावना है जो आदर्श सामाजिक मानक के साथ स्वयं की स्थिति की तुलना के संदर्भ में हो सकती है। दोनों तुलना और मानक सामाजीकरण द्वारा सक्षम की जाती है। हालांकि आमतौर पर एक भावना मानी जाती है, शर्म या इसके विभिन्न रूप प्रभाव, संज्ञान, स्थिति या हालत मानी जा सकती है। शर्म से रोना भी हो सकता है। शर्म आसपास की स्थिति पर निर्भर करती है जहां स्वयं के अस्तित्व की भावना दूसरे द्वारा अपमानित या बदनाम होती है। जैसे माता-पिता द्वारा भाई बहनों की जरूरतों के पक्ष में ध्यान ना दिया जाना। "शर्म की बात" आमतौर पर शर्म की स्थिति को सक्रिय रूप से दिखाने के लिये या संचार करने का तरीका है। दूसरों को "उजागर" या "बेनकाब" करने के लिए निर्मित किए गए व्यवहार कभी-कभी इस उद्देश्य के लिए उपयोग किए जाते हैं, जैसे कि "आप पर शर्म आती है!"। आखिरकार, "शर्म करना" का अर्थ है दूसरों को अपमानित करने के खिलाफ संयम की भावना को बनाए रखना (विनम्रता, नम्रता और सम्मान के साथ) जबकि "शर्म ना करना" इस तरह के संयम के बिना व्यवहार करना है।


title: वुट्ज इस्पात

text: वुट्ज इस्पात (Wootz steel) एक विशेष गुणों वाला इस्पात है जिसका विकास भारत में ईसापूर्व 300 हुआ था। इसी इस्पात से दमिश्क इस्पात बनती थी।


title: वुट्ज इस्पात

text: 'वुट्ज' (wootz) शब्द दक्षिण भारतीय भाषाओं में 'पिघलाना' तथा 'इस्पात' के लिये प्रयुक्त शब्दों से बहुत मेल खाता है।


title: वुट्ज इस्पात

text: भारत में वुट्ज इस्पात का निर्माण खूब होता था। यहाँ से इसका निर्यात मध्य पूर्व के देशों को होता था जहाँ इससे दमिश्क इस्पात बनती थी जिससे तलवार की ब्लेडें बनतीं थीं। वुट्ज इस्पात की एक प्रमुख विशेषता यह है कि यह कठोर होती है तथा इससे बनी तलवार की ब्लेडें तेज धार वाली होने के साथ-साथ दृढ होतीं हैं।


title: उजनी बाँध

text: उजनी बाँध (Ujjani Dam), जिसे भीमा बाँध (Bhima Dam) और भीमा सिंचाई परियोजना (Bhima Irrigation Project) भी कहा जाता है, भारत के महाराष्ट्र राज्य के सोलापुर ज़िले के उजनी गाँव में भीमा नदी पर स्थित एक बाँध है। भीमा कृष्णा नदी की एक प्रमुख उपनदी है।


title: अभिषेक शर्मा

text: अभिषेक शर्मा (जन्म ०४ सितंबर २०००) एक भारतीय क्रिकेट खिलाड़ी है। इन्होंने २५ फरवरी २०१७ को २०१६-१७ विजय हजारे ट्रॉफी में पंजाब के लिए अपने लिस्ट ए क्रिकेट की शुरुआत की। इन्होंने ६ अक्टूबर २०१७ को रणजी ट्रॉफी 2017-18 में पंजाब के लिए अपना पहला प्रथम श्रेणी क्रिकेट मैच खेला था। दिसंबर २०१७ में, उन्हें न्यूजीलैंड में आयोजित 2018 आईसीसी अंडर-19 क्रिकेट विश्व कप के लिए भारत की टीम में शामिल किया गया था। इन्होंने अपने आईपीएल के पहले ही मैच में रॉयल चैलेंजर्स बैंगलोर के खिलाफ ४६ रनों की नाबाद पारी खेली थी। अभिषेक ने दिल्ली कैपिटल्स से अपना आईपीएल का डेब्यू किया था. जब की 2018 में अभिषेक को सनराइज़र्स हैदराबाद ने खरीद लिए अब अभिषेक सनराइज़र्स हैदराबाद की तरफ से आईपीएल खेल रहे है


title: असंग

text: बौद्ध आचार्य असंग, योगाचार परंपरा के आदिप्रवर्तक माने जाते हैं। महायान सूत्रालंकार जैसा प्रौढ़ ग्रंथ लिखकर इन्होंने महायान संप्रदाय की नींव डाली और यह पुराने हीनयान संप्रदाय से किस प्रकार उच्च कोटि का है, इसपर जोर दिया।


title: असंग

text: आचार्य असंग धार्मिक प्रवर्तक होते हुए बौद्ध न्याय के भी आदि गुरु माने जाते हैं। इन्होंने न्याय के अध्यापन की एक मौलिक परंपरा चलाई जिसमें प्रसिद्ध बौद्ध नैयायिक दिङ्नाग की दीक्षा हुई। प्रसिद्ध है कि आचार्य असंग के भाई वसुबन्धु पहले सर्वास्तिवाद के पोषक थे, किन्तु बाद में असंग के प्रभाव में आकर वे योगाचार विज्ञानवादी हो गए। दोनों भाइयों ने मिलकर इसके पक्ष को बड़ा प्रबल बनाया।


title: तावडू

text: दंतकथा के अनुसार तावड़ू शहर को जाट राजा तावड़ ने बसाया था। गठन के बाद 1970-71 में हैफेड सोसाइटी तावडू के पहले चेयरमैन चौधरी ज्ञानीराम सहरावत रहे हैं। चौधरी मांगेराम सहरावत इस शहर के नगरपालिका के चेयरमैन हैं।


title: तावडू

text: २००१ की जनगणना के अनुसार तावडू की कुल जनसंख्या 17,227 थी, जिसमें 53% पुरुष एवं 47% महिलायें थीं। तावडू की औसत साक्षरता दर 86.5% था, जो राष्ट्रीय औसत 69.5% से अधिक था। यहाँ पुरुष साक्षरता 87% और महिला साक्षरता 85% थी। नगर की 17% जनसंख्या 8 वर्ष से कम आयु के बच्चे हैं।


title: तावडू

text: ८ जून २०१४ को एक ट्रक की चपेट में आने से दो मोटरसाइकिल सवारों की मौत हो गई। इसके बाद वहाँ के लोगों ने ट्रक चालक की पीटाई कर दी और इस मामले ने सामुदायिक हिंसा का रूप ले लिया।


title: दिन का समय

text: दिन का समय (), या कभी-कभी केवल दिन, पृथ्वी के किसी स्थान पर उस समयकाल को कहते हैं जिस दौरान उस जगह पर सूरज की सीधी या प्रतिबिंबित रोशनी पड़े। इसी तरह किसी भी तारे की परिक्रमा कर रहे अन्य ग्रहों पर स्थित जगहों भी दिन का समय वह समय होता है जब वे उस स्थानीय तारे की चमक से रोशन हों। दिन का समय सूर्योदय होने के बाद से सूर्यास्त होने तक चलता है और किसी भी क्षण में पृथ्वी के लगभग आधे हिस्से पर दिन का समय चल रहा होता है। पृथ्वी के घूर्णन (रोटेशन) के कारण, ध्रुवीय क्षेत्रों को छोड़कर, सभी जगहों पर दिन की रोशनी और रात के अँधेरे का सिलसिला दैनिक रूप से चलता रहता है।


title: रंगसागर झील

text: रंग सागर झील जो कि भारतीय राज्य राजस्थान के उदयपुर ज़िले की एक छोटी सी झील है। यह झील स्वरूप सागर झील और पिछोला झील से जुड़ी हुई है। यह एक ताजे पानी की झील है जो उदयपुर शहर के लोगों की प्यास बुझाती है जबकि शहर की शान बढाती है।


title: रंगसागर झील

text: रंग सागर झील का निर्माण महाराजा अमर सिंह बड़वा ने १६६८ ईस्वी में करवाया था। इस कारण इस झील को "अमरकुंट" भी कहते हैं। यह झील लगभग २५० मीटर चौड़ी और १ किलोमीटर लम्बी है।


title: अय्यूबी साम्राज्य

text: अय्यूबी साम्राज्य या अय्यूबी राजवंश (1171-1290 तक ) एक कूर्द साम्राज्य था जिसने १२वीं और १३वीं शताब्दी में मध्य पूर्व एशिया तथा उत्तरी अफ्रिका के बड़े भाग पर शासन किया।


title: राजभवन

text: राजभवन भारत के राज्यों के राज्यपालों के आधिकारिक आवास को कहते हैं। भारत के सभी २८ राज्यों के अपने-अपने राजभवन हैं और यह राज्य की राजधानियों में स्थित हैं। सभी राज्यों का प्रत्येक का एक राजभवन है केवल पाँच राज्यों को छोड़कर और यह राज्य हैं: जम्मू और कश्मीर (दो), तमिल नाडु (दो), पश्चिम बंगाल (दो), मध्य प्रदेश (दो) और महाराष्ट्र (चार)।


title: आईएसओ १५९१९

text: आईएसओ १५९१९ (ISO 15 919) भारतीय लिपियों के लैटिन लिपि में लिप्यन्तरण का एक आईएसओ मानक है। यह मानक लिप्यन्तरण बहुत सीमा तक आईएएसटी पर आधारित है (किन्तु कुछ अन्तर भी हैं) किन्तु यह उन ध्वनियों को भी समाहित किये हुए है जो संस्कृत में नहीं हैं। यद्यपि म्यांमार लिपि, तिब्बती लिपि, खमेर लिपि, थाई लिपि और लाओ लिपि भी अन्य भारतीय लिपियों की भांति ब्राह्मी लिपि से ही उत्पन्न हैं तथापि यह मानक इन लिपियों पर लागू नहीं होता।


title: नवानगर के जाम साहब

text: नवानगर के महाराज जाम साहब, काठियावाड़, वर्त्तमान गुजरात राज्य में स्थित नवानगर रियासत के एकराटिय शासक का पद था, जिन्हें जाम साहब के नाम से संबोधित किया जाता था।


title: नवानगर के जाम साहब

text: नवानगर राज्य पर, जाम जडेजा गोत्र के हिन्दू राजपूत वंश का राज था, जोकि सम्माँ राजपूतों की एक शाखा है, जो मूलतः सिंध के हैं। नवानगर और कच्छ राज्य के राजकुटुंब एक ही वंश के थे। स्थानीय भाषा में ""जाम"" शब्द का अर्थ होता है, "सरदार" जिसे अमूमन सम्माँ वंश व सम्माँ शासित प्रदेशों में राजा के लिए उपयोग किया जाता था। एवं "जाम" नाम के साथ, उनके उचित सम्मान के लिए, "साहब" कह कर भी संबोधित किया जाता था। "जाम साहब" के ख़िताब का उपयोग सबसे पहले जाम रावलजी जडेजा ने किया था जब उन्होंने १५४० में कच्छ में अपनी पुश्तैनी रियासत से पलायन कर हालार के ~१,००० गाँवों पर कब्ज़ा किया था, जो बाद में नवानगर रियासत बानी। गुजरात का वर्त्तमान शहर, जामनगर(जोकि नवानगर राज्य की राजधानी था) का नाम, "जाम साहब" के नाम पर ही है।


title: व्रत (जैन)

text: सत्प्रवृत्ति और दोषनिवृत्ति को ही जैनधर्म में व्रत कहा जाता है। सत्कार्य में प्रवृत्त होने के व्रत का अर्थ है उसके विरोधी असत्कार्यों से पहले निवृत्त हो जाना। फिर असत्कार्यों से निवृत्त होने के व्रत का मतलब है, उसके विरोधी सत्कार्यों में मन, वचन और काय से प्रवृत्त होना।


title: बैकुण्ठ चतुर्दशी मेला, श्रीनगर

text: उत्तराखण्ड के गढ़वाल अंचल में श्रीनगर में बैकुंठ चतुर्दशी का मेला प्रतिवर्ष लगा करता है। विभिन्न पर्वों की भांति वैकुण्ठ चतुर्दशी वर्षभर में पडने वाला हिन्दू समाज का महत्वपूर्ण पर्व है। सामान्यतः दीपावली तिथि से 14 वे दिन बाद आने वाले साल का यह पर्व धार्मिक महत्व का है। इस अवसर पर विभिन्न शिवालयों में पूजा/अर्चना साधना का विशेष महत्व है। गढवाल जनपद के प्रसिद्ध शिवालयों श्रीनगर में कमलेश्वर तथा थलीसैण में बिन्सर शिवालय में इस पर्व पर अधिकाधिक संख्या में श्रृद्धालु दर्शन हेतु आते हैं तथा इस पर्व को आराधना व मनोकामना पूर्ति का मुख्य पर्व मानते हैं। श्रीनगर स्थित कमलेश्वर मन्दिर पौराणिक मन्दिरों में से है। इसकी अतिशय धार्मिक महत्ता है, किवदंती है कि यह स्थान देवताओं की नगरी भी रही है। इस शिवालय में भगवान विष्णु ने तपस्या कर सुदर्शन-चक्र प्राप्त किया तो श्री राम ने रावण वध के उपरान्त ब्रह्म हत्या के पाप से मुक्ति हेतु कामना अर्पण कर शिव जी को प्रसन्न किया व पापमुक्त हुए।


title: बैकुण्ठ चतुर्दशी मेला, श्रीनगर

text: स्पष्ट है कि इस स्थान की प्राचीन महत्ता के कारण कार्तिक मास शुक्ल पक्ष की चौदवीं तिथि को भगवान विष्णु को सुदर्शन चक्र प्राप्ति का पर्व माना गया है। इसे उपलब्धि का प्रतीक मानकर आज भी श्रृद्धालू पुत्र प्राप्ति की कामना से प्रतिवर्ष इस पर्व पर रात्रि में साधना करने हेतु मन्दिर में आते हैं। तो अनेक श्रृद्धालु दर्शन व मोक्ष के भाव से इस मन्दिर में आते हैं। जिससे उत्तराखण्ड के गढवाल क्षेत्र में यह मेला एक विशिष्ठ धार्मिक मेले का रूप ले चुका है।


title: बैकुण्ठ चतुर्दशी मेला, श्रीनगर

text: वैकुण्ठ चतुर्दशी मेले के महत्व के साथ-साथ कमलेश्वर मंदिर के महत्व का ऐतिहासिक पृष्ठभूमि को भी समझना आवश्यक है। श्रीनगर जो प्राचीन काल में श्री क्षेत्र कहलाता था। त्रेता युग में रावण वधकर रामचन्द्र जी द्वारा यहाँ पर 108 कमल प्रतिदिन एक माह तक भगवान शिव का अर्पण किया जाने का वर्णन मिलता है।


title: बैकुण्ठ चतुर्दशी मेला, श्रीनगर

text: प्रतिवर्ष कार्तिक मास की त्रिपुरोत्सव पूर्णमासी को जब विष्णु भगवान ने सहस कमल पुष्पों से अर्चनाकर शिव को प्रसन्न कर सुदर्शन चक्र प्राप्त किया था, उस आधार पर वैकुण्ठ चतुर्दशी पर्व पर पुत्र प्राप्ति की कामना हेतु दम्पत्ति रात्रि को हाथ में दीपक धारण कर भगवान शंकर को फल प्राप्ति हेतु प्रसन्न करते हैं।


title: बैकुण्ठ चतुर्दशी मेला, श्रीनगर

text: वैकुण्ठ चतुर्दशी मेला वर्तमान में एक पर्व व पूजा आराधना तक सीमित नहीं है। श्रीनगर की बढती आबादी व गढवाल के इस शहर की केन्द्रीय भौगोलिक स्थिति व इस शहर के शैक्षणिक केन्द्र (विश्व विद्यालय, पॉलिटेक्निक, आई.टी.आई.) होने के कारण एक व्यापक धार्मिक, सांस्कृतिक आयोजन का स्वरूप ले चुका है। प्रतिवर्ष नगरपालिका परिषद श्रीनगर द्वारा वैकुण्ठ चतुर्दशी पर्व से लगभग 5-6 दिन तक व्यापक सांस्कृतिक कार्यक्रमों, खेलकूद प्रतियोगिताओं व स्थानीय संस्कृति पर आधारित सांस्कृतिक कार्यक्रमों का आयोजन किया जाता है। इन कार्यक्रमों को और व्यापक स्वरूप प्रदान कर तथा इनका प्रचार प्रसार कर कमलेश्वर मन्दिर से सम्बन्धित पौराणिक/ धार्मिक मान्यताओं को उजागर कर उन पर आधारित कार्यक्रम तैयार कर इस अवसर पर पर्यटकों को भी आकर्षित किया जा सकता है।


title: बैकुण्ठ चतुर्दशी मेला, श्रीनगर

text: श्रीनगर शहर जो कि ऋषिकेश से 107 कि.मी.पौडी से 29 कि.मी.कोटद्वार से 135 कि.मी.दूरी पर है व बद्री-केदार यात्रा मार्ग पर स्थित है पर्यटकों के आवागमन के दृष्टिकोण से उपयुक्त स्थल है। इस आयोजन को व्यवस्थित कर व व्यापक स्वरूप देकर पर्यटकों के उपयोग हेतु प्रचारित किया जा सकता है।


title: बैकुण्ठ चतुर्दशी मेला, श्रीनगर

text: श्रीनगर राष्ट्रीय राजमार्ग पर अवस्थित है तथा चार धाम यात्रा मार्ग पर पड़ता है एवं राज्य के अन्य मुख्य शहरों से सड़क मार्ग से जुडा है। बस, टैक्सी तथा अन्य स्थानीय यातायात की सुविधायें उपलब्ध है।


title: डिटेक्टिव ब्योमकेश बक्शी!

text: वर्ष 1942 के समय जब भारत आजाद नहीं हुआ था, तब ब्योमकेश (सुशांत सिंह राजपूत) कलकत्ता में थे और उनके सहपाठी अजित के पिता और रसायन विज्ञानी भुवन बेनर्जी लगभग दो महीनों से लापता थे। ब्योमकेश को लगता है की उनकी ह्त्या हुई है और अपराधी ने उसकी लाश को किसी जगह छुपा दिया है जिससे सभी को लगे की वे लापता हैं।


title: डिटेक्टिव ब्योमकेश बक्शी!

text: ब्योमकेश, अजित के पिता को ढूंढने से इंकार कर देता है और कहता है की उसके पिता डोडगी के व्यापार में मिले हुए है। इससे अजित को क्रोध आ जाता है और वह ब्योमकेश को थप्पड़ मार देता है। उसी दिन ब्योमकेश की प्रेमिका लीला भी उसके पास आती है और बताती है की वह किसी ओर से शादी कर रही है।


title: डिटेक्टिव ब्योमकेश बक्शी!

text: ब्योमकेश अजित के पास जाता है और वह उसके पिता को खोजने के लिए सहमत हो जाता है। वह भुवन के फ़ैक्टरी आदि में उसे खोजने के लिए सुराग ढूंढने लगता है। बाद में उसे पता चलता है की भुवन ने कुछ ऐसा आविष्कार किया था। जो वह गलत हाथों से बचाना चाहते थे। जैसे ही यह प्रकरण हल हो जाता है तो वह सत्यवती को शादी के लिए पूछता है और वह मान जाती है।


title: डी. राजा

text: डी. राजा (दोरीसामी राजा) (जन्म 3 जून, 1949) एक राजनेता और तमिलनाडु से राज्यसभा के पूर्व सदस्य हैं। पिछले तीन दशकों से भारतीय राजनीति के सक्रिय नेता के रूप में निभा रहे हैं वर्तमान में डी. राजा भारतीय कम्युनिस्ट पार्टी के महासचिव है . 1994 से 2019 के बीच वह भारतीय पार्टी के राष्ट्रीय सचिव के रूप में कार्य कर चुके हैं . वर्तमान में भारतीय कम्युनिस्ट पार्टी के महासचिव के तौर पर राजनीतिक भूमिका निभा रहे हैं . जन्म डी. राजा का जन्म वेल्लोर डिस्टिक के तमिलनाडु राज्य में एक दलित परिवार में हुआ . उनके पिता और माता नेमगम के घर हुआ . शिक्षा में हुआ शिक्षा उन्होंने अपनी नियर सी जीटीएम कॉलेज प्रियतम श्री की और अपने गांव में पहले ग्रेजुएट


title: बॉर्डर-गावस्कर ट्रॉफी

text: यह वर्तमान में अंतर्राष्ट्रीय क्रिकेट परिषद के भविष्य के पर्यटन कार्यक्रम के माध्यम से खेला जाता है, जिसमें मैचों के बीच अलग-अलग समय होता है।


title: बॉर्डर-गावस्कर ट्रॉफी

text: इस श्रृंखला का नाम ऑस्ट्रेलिया के एलन बॉर्डर और भारत के सुनील गावस्कर के नाम पर रखा गया है, जो पहले दो टेस्ट क्रिकेटर हैं जिन्होंने अपने करियर में 10,000 से अधिक टेस्ट रन बनाए हैं, अपनी-अपनी टीमों के पूर्व कप्तान और दोनों ही सबसे अधिक टेस्ट रन करियर रिकॉर्ड बनाने वाले विश्व रिकॉर्ड धारक थे।


title: बॉर्डर-गावस्कर ट्रॉफी

text: भारत ने वर्तमान में ऑस्ट्रेलिया से 2017 की श्रृंखला में 2-0 से जीत हासिल करने के बाद ट्रॉफी अपने पास रखी है, फिर 2018-19 श्रृंखला में उसे बरकरार रखा है जो उन्होंने उसी अंतर से जीता था।


title: बॉर्डर-गावस्कर ट्रॉफी

text: भारतीय गेंदबाज, अनिल कुंबले श्रृंखला के सबसे सफल गेंदबाज हैं, जिनके 20 मैचों में 30.32 के औसत से 111 विकेट हैं।


title: बॉर्डर-गावस्कर ट्रॉफी

text: बॉर्डर-गावस्कर ट्रॉफी से पहले, भारत और ऑस्ट्रेलिया ने 49 साल की अवधि में 1947 से 1996 तक टेस्ट में 50 बार एक-दूसरे के खिलाफ खेले थे।


title: बॉर्डर-गावस्कर ट्रॉफी

text: हालाँकि, इस अवधि के दौरान, दोनों देशों के बीच का दौरा द एशेज की तरह तय नहीं किया गया था, दोनों देशों ने अक्सर 10-15 वर्षों से अधिक समय के बाद एक-दूसरे का दौरा किया।


title: बॉर्डर-गावस्कर ट्रॉफी

text: इन 50 टेस्ट में से ऑस्ट्रेलिया ने 24 बार जीता था, भारत ने 8 बार जीता था, 1 टेस्ट टाई रहा था और बाकी 17 टेस्ट ड्रॉ रहे थे।


title: बॉर्डर-गावस्कर ट्रॉफी

text: निम्नलिखित सभी नियमित टेस्ट थे। (बॉर्डर और गावस्कर के नाम पर दोनों देशों के बीच श्रृंखला से पहले खेले गए मैच।)


title: बॉर्डर-गावस्कर ट्रॉफी

text: ऑस्ट्रेलिया में खेले गए मैच: ऑस्ट्रेलिया में फॉक्स स्पोर्ट्स, सेवन नेटवर्क और एबीसी रेडियो। भारत में सोनी पिक्चर्स स्पोर्ट्स नेटवर्क्स इंडिया, ऑल इंडिया रेडियो।


title: बॉर्डर-गावस्कर ट्रॉफी

text: भारत में खेले गए मैच: भारत में ईएसपीएन स्टार स्पोर्ट्स, डीडी नेशनल, ऑल इंडिया रेडियो। ऑस्ट्रेलिया में फॉक्स स्पोर्ट्स और []एबीसी रेडियो]]।


title: जाँबाज़

text: जाँबाज़ 1986 में बनी हिन्दी भाषा की फिल्म है। इसे फ़िरोज़ ख़ान द्वारा निर्मित और निर्देशित किया गया और वो स्वयं अनिल कपूर और डिम्पल कपाड़िया के साथ इसमें मुख्य भूमिका में हैं। श्री देवी "हर किसी को नहीं मिलता ये प्यार जिंदगी में" गीत में दिखीं, जो अन्य गीतों जैसा ही हिट बन गया।


title: पाकिस्तान के मुख्य न्यायाधीश

text: पाकिस्तान के मुख्य न्यायाधीश(उर्दू:,;मुन्शिफ़-ए आज़म पाकिस्तान) , , पाकिस्तान की न्यायपालिका के प्रमुख एवं पाकिस्तान के उच्चतम न्यायालय के मुख्य न्यायाधीश होते हैं। पाकिस्तान की सुप्रीम कोर्ट 1947 से 1960 तक संघीय अदालत के नाम से जानी जाती थी। मुख्य न्यायाधीश पाकिस्तान की उच्चतम न्यायालय के 16 न्यायाधीशों में वरिष्ठतम होते हैं।


title: जाँबाज़

text: राणा विक्रम सिंह अपनी पत्नी लक्ष्मी और दो बेटों: राजेश (फ़िरोज़ ख़ान), जो एक पुलिस अधिकारी है और अमर (अनिल कपूर) के साथ एक बहुत बड़े फ़ार्महाउस में रहते हैं। अमर एक इश्कबाज है और अपने को 'जाँबाज़' कहता है।


title: पाकिस्तान के मुख्य न्यायाधीश

text: मुख्य न्यायाधीश पाकिस्तान की न्यायिक प्रणाली के प्रमुख प्रशासनिक अधिकारी है एवं यह पाकिस्तान का उच्चतम न्यायालय पद है जो संघीय न्यायपालिका की नीति निर्धारण वह उच्चतम न्यायालय में न्यायिक कार्यों का कार्यान्वयन के लिए जिम्मेदार है। इस पद पर नियुक्ति के लिए नामांकन पाकिस्तान के प्रधानमंत्री द्वारा एवं नियुक्ति अंततः पाकिस्तान के राष्ट्रपति द्वारा की जाती है। अदालत की सुनवाई पर अध्यक्षता करते हुए मुख्य न्यायाधीश के पास न्यायालय की नीति निर्धारण के लिए अत्यंत ताकत है। साथ ही आधुनिक परंपरा अनुसार मुख्य न्यायाधीश के कार्य क्षेत्र के अंतर्गत राष्ट्रपति को शपथ दिलाने का भी महत्वपूर्ण संवैधानिक कार्य है


title: जाँबाज़

text: राजेश अपने प्यार सीमा (श्री देवी) को खोने के एक दर्दनाक अनुभव से गुजरा है, जब उसने नशीली दवाओं की लत के कारण दम तोड़ दिया था। वह नशीली दवाओं के कारोबार से लड़ने की कसम खाता है। अंडरवर्ल्ड डॉन राजा (शक्ति कपूर), राणा के एक पुराने दोस्त की हत्या कर देता है। रेशमा (डिम्पल कपाड़िया), उनके दोस्त की बेटी, राणा के घर में शरण लेती है। रेशमा के पिता राजा से एक बड़ी शर्त (छल से) हारे थे जिसके बाद राजा ने उसे एक नकली दुर्घटना में मार दिया।


title: पाकिस्तान के मुख्य न्यायाधीश

text: पाकिस्तान में सबसे ज्यादा समय तक न्याय मंत्री मोहम्मद हलीम रहे और सबसे कम समय मोहम्मद शहाबुद्दीन रहे, मोहम्मद शहाबुद्दीन शपथ ग्रहण के बाद नौवें दिन मर गए थे। इफ़्तिख़ार मोहम्मद चौधरी एकमात्र न्यायाधीश प्रधानमंत्री थे जिन्होंने अपने कार्यकाल लगातार पूरी नहीं की, बल्कि तीन भागों में पूरा किया।


title: जाँबाज़

text: जब रेशमा उनके साथ रहने लगती है, तो अमर उसके साथ रात गुजारता है। रेशमा से छेड़छाड़ करने और उसकी जिंदगी बर्बाद करने के बाद, अमर उससे शादी करने से इंकार कर देता है। रेशमा का दिल टूट जाता है लेकिन वह अपने जीवन में आगे बढ़ना जारी रखती है। जब राणा को रेशमा के साथ अमर के रिश्ते के बारे में पता चलता है, तो वह उसे चेतावनी देता है कि रेशमा उनके परिवार के लिए उपयुक्त नहीं है। लेकिन अमर रुचि जारी रखता है और रेशमा को फार्महाउस के कर्मचारी विकास के साथ देखकर ईर्ष्या महसूस करता है। विकास और अमर के बीच लड़ाई होती है और विकास मारा जाता है। अमर अब पुलिस से बच रहा है और राजेश को उसे पकड़ने का काम सौंपा जाता है। लेकिन अंत में रेशमा अमर के पास नहीं जाती।


title: जसवंत सिंह द्वितीय

text: जसवन्त सिंह (द्वितीय) (1838 – 11 अक्टूबर 1895) ४ फरवरी १८७३ से ११ अक्टूबर १८९५ तक जोधपुर के महाराजा थे।


title: उदधि

text: "उदधि मूलतः समुद्र की पर्यायवाची है। उदधि शब्द का प्रयोग 'अधिक मात्रा' की स्तिथि में भी करते हैं । जल की अधिक मात्रा के लिए उदधि का प्रयोग करते हैं तब यह (उदधि) समुद्र की पर्यायवाची होता है और जब बादल की अधिकता के लिए करते हैं तब व्योम-समूह की पर्यायवाची होता है । उदधि का प्रयोग ऐसी कल्पित अधिकता के लिए कर सकते हैं जहाँ क्षितिज तक सभी दिशाओं में केवल वह (जल) ही हो। इसी प्रकार वाक्य प्रयोग में रूपों की अधिकता के लिए 'रूप उदधि' का प्रयोग होता है।"


title: पब्बाराम बिश्नोई

text: पब्बाराम बिश्नोई (जन्म: 24 मार्च 1951) एक भारतीय राज नेता है। जो वर्तमान में राजस्थान विधानसभा में फलोदी से विधायक है। और भारतीय जनता पार्टी से जुड़े हुए है।


title: उदधि

text: "यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)।"


title: पब्बाराम बिश्नोई

text: पब्बाराम बिश्नोई का जन्म 24 मार्च 1951 को जोधपुर जिले के फलोदी तहसील के लोहावत बिस्नावास गाँव में हुआ था। उनके पिता का नाम (दिवंगत) चौ. बरसिंगा राम ढाका है। श्रीमती से तुलसी देवी विवाह किया और उनके 2 बेटे और 4 बेटियाँ हैं।


title: पब्बाराम बिश्नोई

text: पब्बाराम बिश्नोई ने राजस्थान के फलोदी निर्वाचन क्षेत्र से भाजपा से 2013 में चुनाव लड़कर (14 वीं विधानसभा) जीता। और वर्ष 2018 में पुनः फलोदी से विधायक निर्वाचित हुए।


title: भगवान् बिरसा जैविक उद्यान

text: भगवान् बिरसा जैविक उद्यान झारखण्ड की राजधानी रांची में स्थित एक उद्यान हैं। यह रांची-हज़ारीबाग़ रोड पर स्थित यह उद्यान सैलानियों के आकर्षण का केंद्र है। बिरसा जैविक उद्यान की स्थापना 1994 मे हुई।


title: मुहम्मदाबाद गोहना (तहसील), मऊ

text: यह तहसील मऊ जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 490 गांव हैं।


title: हारून (इस्लाम)

text: हारून (इस्लाम)(अंग्रेज़ी:) क़ुरआन में वर्णित अरबी में नबी का नाम है। क़ुरआन में 25 नबियों का ज़िक्र । कुरआन में हारून नामक दो व्यक्तियों का वर्णन आया है ,


title: हारून (इस्लाम)

text: इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार हज़रत हारूनएक वे जो मूसा के भाई थे, जिनको नबी बनाकर अल्लाह ने मूसा के साथ फ़िरऔन के पास भेजा और दूसरे वे जो मरियम के भाई थे। हजरत हारुन शुरू से ही हजरत मुसा के साथ मिल कर बनी इस्राईल को सीधे रास्ते पर लाने की कोशिश करते रहे | उन्होंने हजरत मुसा से तीन साल पहले इन्तेकाल फर्माया |


title: हारून (इस्लाम)

text: और हमने मूसा से तीस रातों का वादा ठहराया, फिर हमने दस और बढ़ाकर उसे पूरा किया। इसी प्रकार उसके रब की ठहराई हुई अवधि चालीस रातों में पूरी हुई और मूसा ने अपने भाई हारून से कहा, “मेरे पीछे तुम मेरी क़ौम में मेरा प्रतिनिधित्व करना और सुधारना और बिगाड़ पैदा करनेवालों के मार्ग पर न चलना।”(क़ुरआन 7:142)


title: हारून (इस्लाम)

text: फिर उनके बाद हमने मूसा और हारून को अपनी आयतों के साथ फ़िरऔन और उसके सरदारों के पास भेजा। किन्तु उन्होंने घमंड किया, वे थे ही अपराधी लोग॥ (क़ुरआन 10:75)


title: बिली एलीश

text: बिली इलिश पायरेट बेयर्ड ओ'कोनेल (जन्म: 18 दिसंबर, 2001) एक अमेरिकी अभिनेत्री, मॉडल, फिल्म निर्माता और गायिका हैं। उन्होंने पहली बार 2015 में अपने पहले एकल "ओशन आइज़" के साथ जनता का ध्यान आकर्षित किया, जिसे बाद में इंटरस्कोप रिकॉर्ड्स की सहायक कंपनी डार्करूम द्वारा रिलीज़ किया गया। यह गीत उनके भाई फिननेस ओ'कोनेल द्वारा लिखा और निर्मित किया गया था, जिनके साथ वह अक्सर संगीत और लाइव शो में सहयोग करती हैं। उनका पहला विस्तारित नाटक, "डोंट स्माइल एट मी" (2017), व्यावसायिक रूप से सफल रहा और यूएस, यूके, कनाडा और ऑस्ट्रेलिया में शीर्ष 15 में शामिल हुआ।


title: शंघाई स्टॉक एक्सचेंज

text: शंघाई स्टॉक एक्सचेंज (Shanghai Stock Exchange) या एसएसई (SSE) चीन के शंघाई शहर में स्थित एक शेयर बाजार है। यह पीपुल्स रिपब्लिक ऑफ चाइना में स्वतंत्र रूप से संचालित होने वाले दो स्टॉक एक्सचेंजों में से एक है, दूसरा शेन्जेन स्टॉक एक्सचेंज है। नवंबर 2018 तक $ 4.0 ट्रिलियन पर बाजार पूंजीकरण के आधार पर शंघाई स्टॉक एक्सचेंज दुनिया का चौथा सबसे बड़ा शेयर बाजार है। हांगकांग स्टॉक एक्सचेंज के विपरीत, शंघाई स्टॉक एक्सचेंज अभी भी पूरी तरह से विदेशी निवेशकों के लिए खुला नहीं है और अक्सर केंद्र सरकार के फैसलों से प्रभावित होता है, जैसे कि- चीनी मुख्य भूमि के अधिकारियों द्वारा पूंजी खाता नियंत्रण को लागू करने से।


title: जन्तुदंश

text: गोजर काटता है। इसके पैरों के प्रथम जोड़े विषदंत का कार्य करते हैं। यह दंशस्थान पर चिपक जाते हैं। इन्हें हटाना कठिन होता है। इसके विष का प्रभाव समस्त शरीर पर पड़ता है। दंश्स्थान पर वेदना और शोथ होता है। चक्कर आने लगता है। वमन तथा सिर दर्द होने लगता है। वृश्चिकदंश की तरह इसका भी उपचार होता है।


title: जन्तुदंश

text: प्राय: सभी मकड़ियों में विषग्रंथि होती है। इसके काटने पर दंशस्थान पर लाल उभार दिखाई पड़ता है, मांसपेशियों में सकोच होता है, जिससे पेट में ऐंठन, नाड़ीगति में तीव्रता अथवा चमड़े पर छाले निकल आते हैं। नाड़ीमूल के आक्रांत होने पर नाड़ीमंडल में दर्द उत्पन्न होता है। प्राथमिक उपचार के रूप में पोटासियम परमैंगनेट का तनु विलयन दंशस्थान पर लगाते हैं। इसका उपचार वृश्चिक दंश के अनुसार ही किया जाता है।


title: जन्तुदंश

text: पागल कुत्ते के काटने से जलसंत्रास (Hydrophobia) नामक दुस्साध्य घातक रोग हो जाता है, जिससे रोगी को जल पीने, जल देखने तथा उसके नाममात्र से भय होता है और विचित्र प्रकार के आक्षेप एवं श्वासावरोध के लक्षण उत्पन्न होते हैं। कुत्ते के काटे हुए स्थान को पहले साबुन के पानी से, फिर हाइड्रोजन परॉक्साइड, या प्रबल पोटासियम परमैंगनेट के विलयन से धोते हैं। कार्बोलिक अम्ल से घाव को जलाकर ऐंटिरैबिक (antirabic) की 14 सुई देनी चाहिए। पागल बंदर, गीदड़ या बिल्ली के काटने पर भी पागल कुत्ते के काटने जैसा उपचार किया जाता है।


title: राष्ट्रीय राजमार्ग २१९ (चीन)

text: राष्ट्रीय राजमार्ग २१९, जिसे तिब्बत-शिंजियांग राजमार्ग भी कहा जाता है, चीन द्वारा निर्मित एक राजमार्ग है जो भारत की सीमा के नज़दीक शिंजियांग प्रान्त के कारगिलिक शहर से लेकर तिब्बत के शिगात्से विभाग के ल्हात्से शहर तक जाता है। इसकी कुल लम्बाई २,७४३ किलोमीटर है। इसका निर्माण सन् १९५१ में शुरू किया गया था और यह सड़क १९५७ तक पूरी हो गई। यह राजमार्ग भारत के अक्साई चिन इलाक़े से निकलता है जिसपर चीन ने १९५० के दशक में क़ब्ज़ा कर लिया था और जिसको लेकर १९६२ का भारत-चीन युद्ध भी भड़क गया।


title: राष्ट्रीय राजमार्ग २१९ (चीन)

text: १९५४ में चीन ने तिब्बत पर क़ब्ज़ा किया। उस दौरान चीन के विरुद्ध वहाँ विद्रोह भड़कते रहते थे, जिस वजह से चीनी सरकार ने पश्चिमी तिब्बत पहुँचने के लिए एक नए मार्ग को तेज़ी से पूरा करने की ठानी। भारत इस क्षेत्र में सैनिक गश्तें नहीं लगता था क्योंकि उस समय 'हिंदी-चीनी भाई-भाई' के नीति ज़ोरों पर थी। १९५७ में जब सड़क तैयार हो गई तो इस बात की घोषणा एक सरकारी चीनी अख़बार में की गई। चीन में भारत के दूतावास ने इसे देखकर सितम्बर १९५७ में दिल्ली में भारत सरकार को सतर्क किया। उस समय लद्दाख़ में भयंकर सर्दी थी इसलिए जुलाई १९५८ में भारत सरकार ने दो दस्ते सड़क का मुआइना करने भेजे। पहला दस्ता सड़क के दक्षिणी हिस्से को देखकर अक्टूबर १९५८ में वापस पहुंचा और सरकार को ख़बर दी। दूसरा दस्ता सड़क के उत्तरी भाग का मुआइना करने गया लेकिन नहीं लौटा।


title: राष्ट्रीय राजमार्ग २१९ (चीन)

text: तिब्बत-शिंजियांग राजमार्ग दुनिया की सबसे ऊँची पक्की सडकों में से है और यह हिन्दुओं द्वारा मान्य कैलाश पर्वत और मानसरोवर झील के धार्मिक स्थलों के पास से गुज़रती है। (दक्षिण से उत्तर की ओर चलते हुए) सैलानियों के लिए तिब्बत के रुतोग ज़िले के दृश्य दुनिया में अद्वितीय माने जाते हैं। अक्साई चिन के कोने पर चीनी सेना ने दोमर नामक एक खेमों और चूने के मकानों की बस्ती बनाई हुई है जो बहुत ही भीहड़ इलाक़ा है। मज़ार के शहर के पास बहुत से पर्यटक कराकोरम पर्वतों और के२ पर्वत की तरफ निकल जाते हैं। यहाँ यह पांगोंग त्सो झील के पास से भी निकलती है जिसका कुछ भाग भारत के लद्दाख़ ज़िले में आता है।


title: राष्ट्रीय राजमार्ग २१९ (चीन)

text: शिंजियांग प्रांत में दाख़िल होने से पहले तिब्बत का अंतिम पड़ाव त्सेरंग दबंग नामक एक क़स्बा है जो एक ५,०५० मीटर ऊँचे एक पहाड़ी दर्रे में है। यहाँ तिब्बती ख़ानाबदोश अपने यैकों और दो कुब्बे वाले बैक्ट्रीयाई ऊँटों को हांकते हुए नज़र आते हैं। यहाँ पर सड़क पश्चिमी कुनलुन पर्वतों में चढ़ चुकी होती है, जो शिंजियांग और तिब्बत की सीमा पर एक दीवार की तरह खड़े हैं। इन पहाड़ों से उतरते हुए यह राजमार्ग और भी ३,००० से ४,००० मीटर ऊँचे दर्रों से गुज़रता है। आख़री दर्रे से नीचे बहुत दूर टकलामकान रेगिस्तान के ज़बरदस्त दृश्य नज़र आते हैं और सड़क धीरे-धीरे काराकाश नदी की घाटी में उतर जाती है।


title: प्रधानमंत्री राष्ट्रीय राहत कोष

text: पाकिस्तान से विस्थापित लोगों की मदद करने के लिए जनवरी, 1948 में तत्कालीन प्रधान मंत्री पंडित जवाहरलाल नेहरू की अपील पर जनता के अंशदान से प्रधान मंत्री राष्ट्रीय राहत कोष की स्थापना की गई थी। प्रधान मंत्री राष्ट्रीय राहत कोष की धनराशि का इस्तेमाल अब प्रमुखतया बाढ़, चक्रवात और भूकंप आदि जैसी प्राकृतिक आपदाओं में मारे गए लोगों के परिजनों तथा बड़ी दुर्घटनाओं एवं दंगों के पीड़ितों को तत्काल राहत पहुंचाने के लिए किया जाता है। इसके अलावा, हृदय शल्य-चिकित्सा, गुर्दा प्रत्यारोपण, कैंसर आदि के उपचार के लिए भी इस कोष से सहायता दी जाती है। यह कोष केवल जनता के अंशदान से बना है और इसे कोई भी बजटीय सहायता नहीं मिलती है। समग्र निधि का निवेश अनुसूचित वाणिज्यिक बैंकों तथा अन्य संस्थाओं में विभिन्न रूपों में किया जाता है। कोष से धनराशि प्रधान मंत्री के अनुमोदन से वितरित की जाती है। प्रधान मंत्री राष्ट्रीय राहत कोष का गठन संसद द्वारा नहीं किया गया है। इस कोष की निधि को आयकर अधिनियम के तहत एक ट्रस्ट के रूप में माना जाता है और इसका प्रबंधन प्रधान मंत्री अथवा विविध नामित अधिकारियों द्वारा राष्ट्रीय प्रयोजनों के लिए किया जाता है।


title: राम प्रसाद नौटियाल

text: राम प्रसाद नौटियाल (1 अगस्त, 1905 - 24 दिसम्बर, 1980) भारत के स्वतन्त्रता संग्राम सेनानी तथा राजनेता थे।


title: राम प्रसाद नौटियाल

text: 1 अगस्त 1905 को ग्राम - कांडा मल्ला, ब्लॉक - बीरोंखाल, जनपद - पौड़ी गढ़वाल (उत्तराखंड) में गौरी दत्त नौटियाल और देवकी देवी के घर जन्मे राम प्रसाद नौटियाल उत्तराखंड में पैदा होने वाले प्रमुख स्वन्त्रता सेनानियों में से एक थे। इनके संघर्ष का सबसे महत्वपूर्ण पक्ष यह है कि इन्होंने दिल्ली, कलकत्ता, लाहौर आदि बड़े शहरों से लौटकर उत्तरांखंड के गढ़वाल व कुमायूं क्षेत्र को अपनी कर्मभूमि बनाया और न केवल देश की स्वतंत्रता के लिए लडे बल्कि स्थानीय जनता के संघर्षों को भी आवाज दी।


title: राम प्रसाद नौटियाल

text: इनके दो छोटे भाई थे बलिराम व कशीराम; कहा जाता है कि बलिराम नौटियाल को कराची (अब पाकिस्तान) में अध्यनरत रहने के दौरान ब्रिटिश पुलिस ने सरकार विरोधी गतिविधियों में शामिल होने के लिए गिरफ़्तार किया व कई तरह की यातनाएं दी, तदुपरांत इनको मरणासन्न स्थिति में रिहा कर दिया गया। बलिराम जी इन चोटों से कभी उभर नहीं पाए व कुछ समय पश्चात युवा अवस्था में ही इनका स्वर्गवास हो गया।


title: राम प्रसाद नौटियाल

text: विद्यालयी शिक्षा के दौरान सरोजनी नायडू के भाषण से प्रभावित होकर कई छात्रों ने स्वन्त्रता के पक्ष में नारेबाजी शुरू कर दी। राम प्रसाद उनमे से एक थे। राम प्रसाद जी को इसके लिए तीन सप्ताह के कठोर कारावास की सजा दी गयी, इतने पर भी इन्होंने अपनी नारेबाजी जारी रखी जिससे नाराज़ होकर इन्हें विद्यालय से निष्कासित कर दिया गया।


title: राम प्रसाद नौटियाल

text: स्कूल से निष्काषित होने के बाद डर के मारे घर नहीं लौटे बल्कि वह शहरों की ओर चल दिये मेरठ पहुँचने पर वहां ब्रिटिश सेना के किसी पहाड़ी रसोइये ने शरण दी जहां कुछ वर्ष बाद रामप्रसाद सेना में भर्ती हो गए; इन्हें रिकॉर्ड कीपर बना कर बलोचिस्तान भेज दिया गया। यहाँ एक दिन तोरखान नाम का बलूच सरदार कर्नल एबोट के ऑफिस में आ धमका व उस पर हमला बोल दिया, जैसे तोरखान ने अपनी पिस्तौल से फायर किया साहसी राम प्रसाद ने उसको दबोच लिया व इस तरह कर्नल एबोट को भागने का मौका मिल गया, इससे खुश होकर कर्नल ने उन्हें घुड़सवारी की ट्रेनिंग दिलवाई व ६३ मोबाइल कोर रावलपिंडी भेज दिया।


title: राम प्रसाद नौटियाल

text: यहाँ, युद्धाभ्यास में शामिल ब्रिटिश सेना की टुकड़ियों पर अपदस्थ रुसी ज़ार के भगोड़े सैनिको ने अचानक हमला बोल दिया व कई सैनिक मार डाले। यह युद्धाभ्यास सूखी नदी के आर-पार २/८ पंजाब रेजिमेंट व रॉयल मराठा रेजिमेंट के बीच चल रहा था। कर्नल वैली ने इनको नदी के उस पर जाकर कर्नल डेविस को हमले की खबर देने की जिम्मेदारी सौंपी। रौखड़ की लंबाई करीब डेढ़ मील थी व रूसी सेना मशीनगनों से घातक गोलीबारी कर रही थी। राम प्रसाद के दोनों साथी मारे गए परंतु वह किसी तरह कर्नल डेविस को सन्देश पहुँचाने में सफल रहे। कर्नल इनकी वीरता पर बड़े प्रसन्न हुए व इन्हें एडजुटेंट क्वार्टर मास्टर बनाकर पदोन्नति दी गयी, और लाहौर स्थानांतरण मिल गया।


title: राम प्रसाद नौटियाल

text: वर्ष 1928 की बात है, इन्ही दिनों इन्होंने लाहौर से प्रकाशित होने वाले समाचार पत्रों में लाला जी की मृत्यु का समाचार पढ़ा, तब छपी निम्नलिखित पंक्तियों का इन पर गहरा असर पड़ा,


title: राम प्रसाद नौटियाल

text: उस समय आर्य गैजेट के संपादक 'भीमसेन सच्चर' थे, जिनके ओजपूर्ण लेखों ने रामप्रसाद के युवा मन मस्तिष्क को झकझोर दिया; बचपन का विद्रोही पुनः जागा और रामप्रसाद ने सरकारी नौकरी छोड़कर स्वन्त्रता संग्राम में कूदने का निश्चय कर लिया।


title: राम प्रसाद नौटियाल

text: फ़ौज से स्वैच्छिक सेवानिवृति लेने के बाद ये लाहौर में कांग्रेस के शीर्ष नेताओं डॉ॰ किचलू व डॉ॰ गोपीनाथ से मिले जिन्होंने इन्हें कांग्रेस के वार्षिक अधिवेशन में शामिल होने के लिए कलकत्ता जाने का सुझाव दिया, इसके बाद ये सीधे कलकत्ता पहुंचे जहाँ इन्हें डॉ॰ हार्डिकर ने कांग्रेस सेवा दल में शामिल कर लिया। अधिवेशन की समाप्ति के पश्चात इन्हें कांग्रेस सेवा दल का प्रशिक्षण लेने के लिए हुगली भेज दिया गया। ट्रेनिंग पूरी करने के पश्चात इन्हें लाहौर में अन्य सेवा दलों को प्रशिक्षण देने की जिम्मेदारी दी गयी, जिसके लिए इन्हें लाहौर आना पड़ा।


title: राम प्रसाद नौटियाल

text: इन्ही दिनों भगत सिंह, राजगुरु व सुखदेव भी लाहौर में अनवरत रूप से आया जाया करते थे, जिन्होने बाद में 'लाला जी' की मृत्यु के प्रतिशोध में ब्रिटिश पुलिस अफसर सौंडर्स की गोली मार कर हत्या दी।


title: राम प्रसाद नौटियाल

text: इसी दौरान सौंडर्स की मौत के पश्चात क्रांतिकारियों की धर-पकड़ तेज हो गई, युवा राम प्रसाद की सरकार विरोधी गतिविधियां भी चरम पर थी। इन्हें गिरफ्तार करने के लिए वारंट जारी कर दिया गया। इनकी गिरफ्तारी का वारंट जारी होने की खबर 'पुष्पा' नामक एक छात्रा ने इन्हें गुप्त रूप से भिजवा दी, यह छात्रा D। A। V स्कूल लाहौर में कांग्रेस दल की नेता थी व वहां के प्रधानाचार्य 'छबीलदास' की भतीजी और एक ब्रिटिश C। I। D। अफसर की बेटी थी। इन्हें लाहौर छोड़ने की सलाह दी गयी और ये वहां से भागकर हिमाचल प्रदेश के चम्बा जिले में पहुचे जहाँ से इन्हें पुनः भागकर शाहपुर के एक आर्य समाज मंदिर में शरण लेनी पड़ी, यहाँ से इन्हें गिरफ्तार कर लिया गया व लाहौर में जेल दिया गया।


title: राम प्रसाद नौटियाल

text: लाहौर जेल में तरह-तरह की यातनाएं देकर इनसे सौंडर्स मर्डर काण्ड में शामिल होने की बात कबूलने के लिए बाध्य करने की कोशिश की गई, बाद में इन्हें सरकारी मुखबिर बनाने का लालच भी दिया गया, किन्तु सारी कोशिशें असफल रहने के बाद रिहा करना पड़ा।


title: राम प्रसाद नौटियाल

text: 21 दिसम्बर 1929 को जेल से रिहा होने के बाद राम प्रसाद जी सीधे रावी नदी के किनारे चल रहे कांग्रेस के वार्षिक सम्मलेन में भाग लेने के लिए पहुँच गए। यहाँ इनको उत्तर प्रदेश (तब उत्तराखंड भी यू। पी। का हिस्सा था) से आने वाले समूह के कैंप की देख रेख में लगाया गया। यहाँ इनकी मुलाकात हरगोविन्द पन्त, 'कुमाऊं केशरी' बद्री दत्त पांडेय, विक्टर मोहन जोशी, देवी सिंह कोरिया, अनुसूया प्रसाद बहुगुणा, कृपाराम मिश्र 'मनहर' आदि से हुई।


title: राम प्रसाद नौटियाल

text: बाद में इन्हें कुमांऊ के लिए सत्याग्रह दल का पर्यवेक्षक बना कर 'रानीखेत' भेज दिया गया, यहाँ पहुंचकर इन्होंने गढ़वाल व कुमाऊं मंडलों में कई सत्याग्रह कैंप चलाये व सैकड़ों कार्यकर्ताओं को देश सेवा के लिए प्रेरित किया व तैयार किया।


title: राम प्रसाद नौटियाल

text: गढ़वाल व कुमाऊं में कई प्रशिक्षण शिविर चलाने के बाद इन्होंने अपना कार्यालय कोटद्वार के निकट दुगड्डा नामक स्थान पर स्थापित किया। इस समय तक राम प्रसाद जी अपने साथियों के बीच 'कप्तान साहब' के नाम से प्रसिद्द हो चुके थे।


title: राम प्रसाद नौटियाल

text: इन दिनों सविनय अवज्ञा आंदोलन अपने चरम पर था। गढ़वाल व कुमाऊं क्षेत्रों में भी स्वाधीनता के दीवानों की गतिविधियां बढ़ गई, जगह-जगह सभाएं की गई। जनता को स्वतंत्रता के आंदोलन में भाग लेने के लिए प्रेरित करने हेतु राम प्रसाद जी व उनके साथियों ने जनजागरण अभियान चलाया जिसके फलस्वरूप 76 मालगुजारो व थोकदारों ने अपने पदों से त्याग पत्र दे दिया व अंग्रेज सरकार के विरुद्ध लड़ाई में अपना योगदान देने लगे।


title: राम प्रसाद नौटियाल

text: इसी दौरान वन विभाग ने सेंधीखाल व अन्य नदी के किनारे वाले गांवों के नजदीक नदियों में तार की बाड करना शुरू कर दिया जिससे गांव के पशु जंगल के चरागाहों में नहीं जा सके, इससे स्थानीय जनता का जीवन जो जल-जंगल पर ही निर्भर था भयंकर कठिनाइयों में पड़ गया, राम प्रसाद जी को इसकी खबर मिली, वे व उनके साथी रातों को चुपचाप नदी के किनारों से बाड़ उखाड़ कर नदी में फेंक देते व जनता को इसके विरुद्ध आवाज उठाने के लिए प्रेरित करते, अंत में विभाग को हार माननी पड़ी व जनता को अपना हक़ वापस मिला।


title: राम प्रसाद नौटियाल

text: इनकी इन हरकतों से तंग आकर सरकार को इनके खिलाफ गिरफ्तारी वारंट जारी करना पड़ा। किन्तु ये चोरी-छुपे अपने काम को अंजाम देते रहे। इसी बीच इन्हें भीलाड़ी गांव (रिखणीखाल ब्लॉक पौड़ी गढ़वाल) से गिरफ्तार कर लिया गया। इन्हें भारतीय दंड संहिता की धारा 208 के अंतर्गत दो वर्ष के कठोर कारावास की सजा हुई व बताया गया कि तीन और मुक़दमे बाद में लगाए जायेंगें। जिनमें से एक कर्नल इबट्सन पर जानलेवा हमला करने का था।


title: राम प्रसाद नौटियाल

text: एक बार दुगड्डा में प्रभात फेरी से लौटते समय चुनाधार इलाके में अचानक कर्नल इबाटसन व स्थानीय तहसीलदार 50-60 जवानों के साथ आ धमके, गंगा सिंह त्यागी नामक एक बालक जो कक्षा 9 का छात्र था अपने हाथ में तिरंगा लिए हुए जोर-जोर से आजादी के नारे लगा रहा था उस पर कर्नल साहब बिगड़ गए व अपने घोड़े पर बैठकर ही कोड़ों की बरसात कर दी, बालक गंगा बेहोश होकर गिर पड़ा, इब्ट्सन को इस पर भी चैन नहीं आया; वह धोड़े से उतरा व बेहोश बालक को जोर से लात मारने लगा, इस पर नौटियाल जी को बहुत क्रोध आया उन्होंने कर्नल को उसके कॉलर से पकड़ा व उठा कर सड़क के नीचे पहाड़ी में फ़ेंक दिया , संयोगवश इब्ट्सन किसी पेड़ की ठूंठ पर जा अटका और मौत से बच गया। राम प्रसाद जी के पीछे अंग्रेज अफसर भागे किन्तु वे चूनाधार के जंगलो में गायब हो गए।


title: राम प्रसाद नौटियाल

text: इस मुक़दमे की सुनवाई के लिए इन्हें कोटद्वार लाया गया, जहाँ इन्हें जज गिल साहब के सामने पेश होना पड़ा, इन्हें उनके पास शरीर पर बेड़ियाँ डाल कर ले जाया गया, जज ने तुरंत आदेश दिया की इनकी बेड़ियाँ खोल दी जाय।


title: राम प्रसाद नौटियाल

text: इब्ट्सन के वकील ने तहरीर पढ़ना आरम्भ किया, तहरीर पूरी हुई तो जज ने राम प्रसाद जी से कहा, "तुम्हे कुछ कहना है"


title: राम प्रसाद नौटियाल

text: राम प्रसाद बोले, "जब इब्ट्सन खुद कोर्ट में मौजूद है तो वे क्यों नहीं कटघरे में आकर घटना का विवरण देतें है। "


title: राम प्रसाद नौटियाल

text: वर्ष 1932 की बात है, तत्कालीन अंग्रेज गवर्नर मैलकॉम हेली ( दिनांक 10-08-1928 से 05-12-1934 तक संयुक्त प्रांत के गवर्नर) का पौड़ी दौरा निश्चित हुआ, इस संबंध में खबर मिलते ही रामप्रसाद और साथी क्रांतिकारियों ने योजना बनाई कि गवर्नर हेली को काले झंडे दिखाए जाएँ और उसका बायकॉट किया जाए। सितंबर, 1932 के प्रथम सप्ताह में दुग्गड़ा स्थित रामप्रसाद के भूमिगत कार्यालय में क्रांतिकारियों की बैठक हुई। चर्चा में तय हुआ कि पौड़ी जिला मुख्यालय में ज्यादा व्यक्तियों का प्रवेश संभव नहीं हो सकेगा और एक-दो से अधिक लोगों के अंदर जाने का प्रयास करने पर प्रशासन को शक भी हो सकता है तथा योजना असफल भी हो सकती है। अंत में इस काम को अंजाम देने के लिए जोशीले और अनुभवी जयानंद भारतीय को चुना गया, उन्होंने तुरंत सहमति दे दी। 5 सितंबर 1932 को जयानंद को लेकर रामप्रसाद पौड़ी पहुंचे, जहां वे एडवोकेट कोतवाल सिंह नेगी के घर ठहरे। यहाँ अलग-अलग करके लाया गया तिरंगा झण्डा जोड़कर तैयार किया गया और काले कपड़े के टुकड़े भी साथ रखे गए। 6 सितंबर 1932 को सुबह होते ही रामप्रसाद, जयानंद और साथी जिला मुख्यालय के निकट पहुंचे जहां गवर्नर हेली के सम्मान में अंग्रेज़ समर्थक ‘अमन सभा’ और कुछ प्रेस संगठनों को आमंत्रित कर एक बैठक का आयोजन होना था। योजना के अनुसार भेष बदलकर गए जयानंद और अनुसूया प्रसाद बहुगुणा चुपचाप बैठक में शामिल हो गए और जैसे ही मैलकॉम हेली के संबोधन का समय आया वह तिरंगा लहराते हुए 'वन्देमातरम!', ‘काँग्रेस जिंदाबाद!’, ‘अमन सभा मुर्दाबाद!’ के नारे लगाते हुए मंच की ओर बढ़ गए। इस बीच रामप्रसाद व साथी ‘गवर्नर गो बैक!' के नारे के साथ काले झंडे लहराकर पुलिस का ध्यान भटकाने में कामियाब रहे। ‘भारत माता की जय!' की जयजयकार करते हुए जयानंद को मंच पर चढ़ने का अवसर मिल गया। मंच पर चढ़ते समय उन्हें पुलिस ने गिरफ्तार कर लिया। हेली को बचाने के चक्कर में अधिकतर पुलिस वाले मंच की ओर दौड़ पड़े जिससे योजना अनुसार रामप्रसाद व साथी क्रांतिकारी को बचकर निकलने का अवसर मिल गया। इस समय तक रामप्रसाद के चमोली और पौड़ी मण्डल के लगभग 664 साथी जेल जा चुके थे। इस सबके परिवारों की देखभाल का दायित्व रामप्रसाद और अन्य साथियों के कंधों पर था। अंत में रामप्रसाद भी जयानंद सहित अन्य क्रांतिकारियों के परिवारों तक सहायता पहुंचाने के क्रम में पकड़े गए और 200 रुपए के आर्थिक दंड के साथ एक वर्ष के कठोर कारावास की सजा मिली। इस घटना को तत्कालीन सरकारी दस्तावेजों में भी दर्ज किया गया है। इस घटना के प्रभाव को कम करने और ऊपरी अधिकारियों के समक्ष किरकिरी से बचने के लिए काले झंडे लहराये जाने और कुछ क्रांतिकारियों के पुलिस को चकमा देकर बच निकलने के वृतांत को स्थानीय अंग्रेज़ प्रशासन ने रफादफा कर दिया गया। यद्यपि, यह आख्यान पौड़ी कांड के नाम से खूब चर्चित रहा।


title: राम प्रसाद नौटियाल

text: 1942 का समय था, गाँधी जी “भारत छोडो ” आंदोलन का श्रीगणेश कर चुके थे । “करो या मरो ” की ललकारों से भारत वर्ष का कण-कण गूंज रहा था । देश भर में कई क्रन्तिकारी वीरों ने जगह-जगह सरकारी व्यस्था को उखाड़ फेंक जनता का नियंत्रण स्थापित कर दिया था। इसी बीच ‘ढोरीं डबरालसयुं ’ में राम प्रसाद व उनके साथियों की एक मीटिंग हुई जिसमे 500 से ज्यादा सदस्य इक्कट्ठा हो गए थे।


title: राम प्रसाद नौटियाल

text: योजना बनाई गई कि लैंसडौन कोर्ट पर कब्ज़ा किया जाय व प्रशासन को जनता के अधीन कर दिया जाय। इसके लिए चार समूह बनाये गए जो कि गढ़वाल के अलग-अलग क्षेत्रों का प्रतिनित्व करते थे। हर समूह को अपने-अपने क्षेत्रों में और अधिक लोगों को जोड़ने व सक्रिय हो जाने का निर्देश दिया गया।


title: राम प्रसाद नौटियाल

text: दूसरी बैठक चौबट्टाखाल के पास जंगलों में हुई जिसमे करीब 1000 साथियों ने शिरकत की, इसमें 21 सदस्यों की एक मुख्य कार्यकारणी बनाने का निर्णय लिया गया, इस समिति में राम प्रसाद स्वयं भी थे, इसके अन्य प्रमुख सदस्य बैरिस्टर चंद्र सिंह रावत, सदानन्द शास्त्री, थोकदार नारायण सिंह, छवाण सिंह नेगी व गोकुल सिंह नेगी आदि थे।


title: राम प्रसाद नौटियाल

text: राम प्रसाद ने स्वयं आगे बढ़कर कर्णप्रयाग में थोकदार देवानंद और जीवानंद खंडूरी की सहायता से P। W। D के स्टोर का ताला तोड़कर 7 पेटी डायनामाइट निकाली व पैदल ही अत्यधिक भारी पेटियां कंधे पर रखकर कई किलोमीटर दूर डुमेला तल्ला में पहुंचाईं। इसके बाद यहाँ से इन्हें पूर्व में गठित चारों कमानो में भिजवाने की व्यवस्था की।


title: राम प्रसाद नौटियाल

text: दुर्भाग्यवश उनकी महत्वपूर्ण बैठकों में मंगतराम खंतवाल भी मौजूद थे जिन्होंने सारी योजना अंग्रेज प्रशासन के समर्थक मालगुजार गोविन्द सिंह को बता दी। गोविन्द सिंह ने लैंसडौन डाक बंगले में जाकर ब्रिटिश अफसर डी। सी। फेर्नांडीस को सारी सूचना दे दी।


title: राम प्रसाद नौटियाल

text: योजना इस प्रकार थी कि, 27 अगस्त 1942 को हजारों की संख्या में जनता व क्रांतिकारियों की भीड़ लैंसडौन पर धावा बोलेगी, सबसे पहले एक टीम लैंसडौन को जोड़ने वाली टेलीफोन लाइन्स काट देगी। लैंसडौन अदालत पर कब्ज़ा किया जायेगा, S। D। M अम्बादत्त को D। M। घोषित कर दिया जायेगा व ट्रेज़री को कब्जे में लेकर प्रशासन को जनता के अधीन कर दिया जायेगा। व्यवस्था के लिए एक कार्यपालक समिति बनाई जाएगी जिसके संयोजक प्रताप सिंह नेगी होंगे।


title: राम प्रसाद नौटियाल

text: योजना के लीक हो जाने की खबर चिंतामणि बलोधी लेकर आये व बताया कि फेर्नांडीस ने लैंसडौन जाने वाले सारे मार्गों को सील करने का आदेश दे दिया है। चौमासू पुल व बांधर पुल पर फौज का कड़ा पहरा लगा दिया गया और क्षेत्र के सारे लाइसेंसी हथियार धारकों को तत्काल हाजिर होने का निर्देश जारी किया गया।


title: राम प्रसाद नौटियाल

text: इसपर भी राम प्रसाद जी व साथियों ने योजना पर काम जारी रखा, 27 अगस्त 1942 को सारे विद्यालयों को बंद करवा दिया गया 70 लोगों के एक दल के साथ राम प्रसाद आगे बढ़े , करीब 50 सदस्यों के साथ छवाण सिंह नेगी धूरा चुंगी के निकट टेलीफ़ोन तार काटने के लिये चल पड़े, टेलीफोन तार काटते समय बिजली की तार के संपर्क में आने से उनके एक साथी केशर सिंह को भयंकर झटका लगा व वह पहाड़ी से नीचे गिर गए।


title: राम प्रसाद नौटियाल

text: ब्रिटिश अधिकारियों ने छापामारी शुरू कर दी । हज़ारों कार्यकर्ता पकडे गए। रात के गुप्प अँधेरे में सबके-सब पागलों की तरह अपने मृत साथी का शव ढूंढने में लग गए , राम प्रसाद के पास शव लाया गया उन्होंने रात में ही दाह संस्कार करना जरुरी समझा व स्वयं बलिदानी केशर सिंह का शव कंधे पर उठा कर शिरुबाड़ी पहुंचे; ‘बन्दे मातरम ’ के पवित्र घोष के साथ उनको अंतिम विदाई दी गयी।


title: राम प्रसाद नौटियाल

text: जगह-जगह से हजारों लोगों की भीड़ लैंसडौन की तरफ बढ़ रही थी , प्रशासन व जनता के बीच भिड़ंत शुरू हो चुकी थी; किन्तुं अंग्रेज फ़ौज की घातक हथियारों के साथ अग्रिम मौजूदगी का अहसास राम प्रसाद को था, उन्होंने रक्तपात का कोई लाभ न जानकार विभिन्न स्थानों में आगे बढ़ चुके जन समूहों को रुकने को कहा, तत्काल तौर से ठहरने व फिर वापस लौटने की व्यवथा करवाई। इस पूरी कवायद में वे कई दिन तक जान पर खेलकर भूखे-प्यासे जंगलों से होते हुए इधर-उधर भागते रहे।


title: राम प्रसाद नौटियाल

text: योजना असफल रही , किन्तु इससे स्थानीय अंग्रेज प्रशासन बुरी तरह घबरा गया व भड़क गया। इसके बाद जनता पर अकथनीय अत्याचार हुए। खबरे मिली की जिन घरों के मर्द घर नहीं पहुँच पाए उन घरों की महिलाओं के साथ घरों में घुस-घुस कर पटवारी, कानूनगोय तथा अन्य सरकारी अफसर बदसुलूकी तक करने लग गए। जनता बड़ी डरी हुई थी व कोई भी सामने आने को तैयार न था।


title: राम प्रसाद नौटियाल

text: इस सब के प्रतिशोध में कुमरथा गांव के पास एक अंग्रेज अधिकारी को मारकर नदी में फेंक दिया गया। इसके लिए पुलिस ने कांतिचंद उनियाल को दोषी ठहराया, पुलिस से बचने के लिए वह बदरीनाथ की तरफ भयानक व बर्फीले जगलों में भाग गए जहाँ भूख-प्यास व ठण्ड से उनकी मृत्यु हो गयी।


title: राम प्रसाद नौटियाल

text: लैंसडौन को स्वतंत्र करने की योजना में सफलता न मिलने और इस षड्यंत्र के मुख्य कर्ता-धर्ता के रूप में सामने आने के बाद दुग्गड़ा में भूमिगत रह पाना कठिन था। इसलिए रामप्रसाद ने दक्षिण गढ़वाल में अपने दूसरे ठिकाने गुजडू-पट्टी की ओर रुख किया। यह दुग्गड़ा के बाद गढ़वाल में सत्याग्रहियों और स्वयंसेवकों की भर्ती का दूसरा सबसे बड़ा केंद्र बनकर उभरा था। अंग्रेज़ सरकार ने सत्याग्रहियों की गतिविधियों को रोकने और क्षेत्र में भय पैदा करने के उद्देश्य से राजस्व की वसूली बढ़ा दी और इसे सख्ती से लागू करना आरंभ कर दिया। इसके विरोध में रामप्रसाद ने स्थानीय किसानों और अन्य प्रबुद्धजनों को एकत्र किया और वर्ष 1942 के उत्तरार्ध में एक बड़ा आंदोलन खड़ा हो गया, जिसे कुचलने के लिए राजस्व और पुलिस विभाग को तमाम गिरफ्तारियाँ करनी पड़ी। किसानों के इसी आंदोलन को ‘गुजडू आंदोलन’ अथवा ‘गढ़वाल का बारदोली’ कहा जाता है। संयोगवश गुजडू पट्टी का गाँव ‘बरात तल्ला’ रामप्रसाद नौटियाल का ससुराल और उनकी जीवन-संगिनी ‘श्यामा देवी’ का मैत भी था। इस आंदोलन के दौरान स्थानीय जनता को लामबंद करने में थानसिंह रावत और शीशराम पोखरियाल (श्यामा देवी के अग्रज) का भी बड़ा योगदान रहा। 8 नवम्बर 1942 को भैरव दत्त धूलिया को आंदोलनकारियों की सहायता करने के अपराध में गिरफ्तार किया गया।


title: राम प्रसाद नौटियाल

text: अपने संघर्ष को जारी रखते हुए राम प्रसाद जंगलों में छिप-छिप कर अंग्रेज सरकार के विरुद्ध जनता को जागरूक करते व बीच बीच में बैठकें कर के स्वतंत्रता की अलख जगाने का प्रयास करते, उस समय वह 'क्वालागाड़' के जंगलों में सक्रिय थे। इसी बीच उन्हें खबर दी गई की उनके पिताजी का स्वास्थ्य बहुत बिगड़ गया है व संभवतया वह अब ज्यादा दिन न बच पाएं। राम प्रसाद ने खबर की सत्यता जानने के लिए अपने एक साथी को गांव भेजा तो पता चला कि बात सच है, वह किसी तरह बचते बचाते अपने गांव पहुच गए।


title: राम प्रसाद नौटियाल

text: कुछ दिन से भूखे प्यासे थे, घर में बचा-खुचा 'फाणु-भात' खाया, माता जी व पत्नी से मिले। पिता जी उस समय मरणासन्न अवस्था में लेटे हुए थे उनका मुख चादर से ढका हुआ था, राम प्रसाद जी ने उनके चरण छुए व माता जी से जाने की आज्ञा मांगी। माता जी ने कहा,


title: राम प्रसाद नौटियाल

text: माता जी पुत्र के मन को जानती थीं अतः कुछ न बोलीं, किन्तु आये हुए रिश्तेदारों ने कहा की अब शायद पिता जी सुबह तक भी जीवित न रहें, ज्येष्ठ पुत्र होने के नाते ये उनका धर्म है की वह अंतिम कर्म को पूरा करें।


title: राम प्रसाद नौटियाल

text: रात को दो बजे जब वे जागे और जैसे ही उन्होंने अंगीठी जलाई तो देखा कि अंग्रेज फौज के लगभग दो सौ जवान मकान पर घेरा डाले हुए हैं। कमांडिंग अफसर बोला कि रात को नौटियाल जी व उनके परिवार को न छेड़ा जाय किन्तु सुबह होते ही उन्हें समर्पण करना होगा। पूरा परिवार घबरा गया, माता जी ने उन्हें ऊपर वाले कमरे में बंद करके बाहर से ताला लगा दिया व कहा की वह रात को ही जा चुकें है। इस पर भी तहसीलदार चन्दन सिंह सीढ़ियों पर चढ़ गया व ललकारें मारने लगा। । ।


title: राम प्रसाद नौटियाल

text: तहसीलदर की इस धृष्टता पर राम प्रसाद को बड़ा क्रोध आया, उन्होंने दरवाजे पर जोर से लात मारी व दरवाजा तोड़कर बाहर निकले, तहसीलदार को गले से पकड़ा और छज्जे से नीचे फ़ेंक दिया, तहसीलदार ने नीचे से फायर कर दिया, राम प्रसाद ने भी बचाव करते हुए अपनी पिस्तौल से तहसीलदार पर फायर झोंक दी, अँधेरे की वजह से वह बच निकला, फायरिंग की आवाज से बीमार बच्चा बुरी तरह घबरा गया व मंडुए के खेतों में जाकर छुप गया। घर में विलाप प्रलाप का माहौल हो गया। अंग्रेज अफसर भी नौटियाल के तेवर देखकर घबरा गए। रक्तपात न हो अतः निश्चय किया गया कि अब सुबह ही उन्हें गिरफ्तार किया जायेगा।


title: राम प्रसाद नौटियाल

text: सुबह गिरफ्तारी देने के बाद उनकी विदाई के लिए जनता ढोल-दमाऊ लेकर आयी, रणसिंघा की विजयी हुंकार के साथ उन्हें विदा किया गया। गांव की सीमा पार होते ही बोले अब मैं बिना सवारी के नहीं जाऊँगा मैं कोई मामूली कैदी नहीं हूँ, ऑफिसर्स जानते थे इनके साथ बहस करना बेकार है, घोडा व पालकी मंगाई गई राम प्रसाद जी ने एक योद्धा की तरह घोड़े पर ही जाना स्वीकार किया। राम प्रसाद जी मरणासन्न पिता व पुत्र को छोड़कर जाते समय भी जनता को मार्तृभूमि के लिए हंस-हंस कर पीड़ा सहने का सन्देश देकर गए। बाद में खबर मिली की बीमार पिता व पुत्र दोनों का देहावसान हो गया।


title: राम प्रसाद नौटियाल

text: इसके बाद इन पर कई धाराओं के अंतर्गत केस चलाये गए व सजा काटने के लिए बरेली सेंट्रल जेल भेज दिया गया। यहाँ इनको रफ़ी अहमद किदवई, महावीर त्यागी व कृष्णा दत्त पालीवाल आदि कई प्रमुख सेनानियों के साथ रखा गया। बाद में इनके तेवर देखकर इन्हें तन्हाई (seclusion) में रखा गया। यहाँ से इन्हें 14th July 1945 को रिहा कर दिया गया।


title: राम प्रसाद नौटियाल

text: राम प्रसाद बचपन से ही विद्रोही प्रकृति के थे। उन्होंने छुआछूत और ऊंचनीच को कभी स्वीकार नहीं किया। रामप्रसाद ने स्वतन्त्रता आंदोलन के साथ-साथ दलित उद्धार , छुआ-छूत उन्मूलन व डोला-पालकी जैसी पुरानी परम्पराओं को समाप्त करने के लिए भी व्यापक जन-जागरण के कार्यक्रम चलाये। जैसे-जैसे स्वतन्त्रता आंदोलन चरम पर पहुंचा अग्रेज़ सरकार ने जाति विभाजन को हवा देकर इसमें फूट डालने के प्रयास और तेज कर दिए। अंग्रेजों की इस चाल को भाँपकर वर्ष 1945 में जेल से रिहा होने के बाद रामप्रसाद और साथियों ने इस संबंध में अपने प्रयास और भी तेज कर दिये। जनता ने उनके प्रयासों को हाथों-हाथ लिया और अग्रजों की चाल विफल रही। इस कार्य में उनके पूर्व सहयोगियों का समर्थन और पूर्व में डोला-पालकी आंदोलन को लेकर किए गए रामप्रसाद के प्रयास काम आए।


title: राम प्रसाद नौटियाल

text: छुआ-छूत को कप्तान नौटियाल कभी नहीं मानते थे, इसका स्पष्ट उदाहरण उनके साथियों में सभी वर्गों के प्रतिनिधत्व की मौजूदगी से मिलता है।


title: राम प्रसाद नौटियाल

text: उन्होंने व उनके साथियों ने जब अवसर रहा तब स्थानीय हरिजनों के घरों शरण ली, भोजन किया व रास्ते में ही रात पड़ जाने पर उनकी ही छतों के नीचे ही रात बिताई। यद्यपि उन्हें जानने वाले इन्हें आदर से पंडित जी कह कर भी बुलाते थे, किन्तु वह कप्तान कहलाना अधिक पसंद करते थे।


title: राम प्रसाद नौटियाल

text: जब जाति विभाजन की चाल विफल हुई तो अंग्रेजों ने राशन-पानी की आपूर्ति में बाधा डालकर स्थानीय जनता को सबक सिखाने की सोची। जनता त्राहि-त्राहि करने लगी। रामप्रसाद व साथियों ने इसकी तरकीब सोची और वर्ष 1946 के आते-आते दुगड्डा में एक विशाल सम्मलेन आयोजित किया गया , जिसमे गोविन्द बल्लभ पन्त , नरदेव सिंह शास्त्री , बद्री दत्त पांडेय , काशीपुर नरेश कुंवर आनंद सिंह आदि प्रमुख हस्तियों ने भाग लिया। इस सम्मेलन में क्षेत्र में अकाल की स्थिति पर चिंता प्रकट की गयी, जमाखोरी पर लगाम लगाम के लिए प्रशासन के ईमानदार ऑफिसर्स के साथ मिलकर करीब 52 समूह खोले गए, इसके बाद राम प्रसाद नौटियाल व साथियों ने अंग्रेज समर्थक बनियों को खूब आड़े हाथों लिया उनका वर्चस्व समाप्त कर स्थानीय छोटे व मंझोले व्यापारियों के लिए बाज़ार में प्रतिभागिता का रास्ता खोल दिया , जिससे तत्कालीन अकाल से त्रस्त जनता को कुछ राहत मिली।


title: राम प्रसाद नौटियाल

text: स्वतंत्रता प्राप्ति के बाद भी इन्होंने अपना संघर्ष जारी रखा व शीर्ष नेतृत्व के साथ कंधे से कंधा मिलाकर उत्तराखंड के दुर्गम किन्तु सामरिक तौर से महत्वपूर्ण क्षेत्रों में काम किया। गोविन्द बल्लभ पन्त इन्हें "लोहा" कहा करते थे जिससे 'समय आने पर हथौड़ा बनाया जा सकता है तो बन्दूक भी बनाई जा सकती है'।


title: राम प्रसाद नौटियाल

text: डॉ हरदयाल पन्त जी ने इन्हें प्रान्तीय सेवा दाल का आर्गेनाइजर नियुक्त किया, जहाँ इनकी देख रेख में 36 चौकियां, 460 राइफल्स, 8 मशीनगन व 50000 कारतूस रहते थे।


title: राम प्रसाद नौटियाल

text: इसके बाद इन्हें मैकमोहन रेखा का निरीक्षण करने आये हुए दल का गाइड बनाकर चीन बॉर्डर पर भेज दिया गया, वहां से इनका दल 11 नवम्बर 1949 को लौटा। तत्पश्चात इन्होंने कई महत्वपूर्ण सुरक्षा क्षेत्रों में अपना योगदान दिया, 1950 आते-आते राम प्रसाद मन बना लिया कि अब वह अपने क्षेत्र की जनता के बीच रह कर ही कार्य करेंगे। 1951 के असेंबली चुनाव में लैंसडौन क्षेत्र का प्रतिनिधित्व करने का विचार मन में आया व बात शीर्ष नेतृत्व तक पहुंचाई गयी।


title: राम प्रसाद नौटियाल

text: गोविन्द बल्लभ पन्त ने बात यह कह कर टाल दी कि वे सरकार के लिए कितने उपयोगी हैं ये वह नहीं जानते। राम प्रसाद अब निश्चय कर चुके थे, उन्होंने कांग्रेस मुखयालय में जाकर शीर्ष नेतृत्व के साथ अपॉइंटमेंट का फॉर्म भरा, एक महीने बाद वे नेहरू जी के पास पहुँच गए।


title: राम प्रसाद नौटियाल

text: कमरे में नेहरू जी , पटेल जी व पन्त जी बैठे थे । नेहरू जी कप्तान को देखते ही बोले, "बताइए कप्तान नौटियाल, क्या कहना है!", राम प्रसाद ने स्पष्ट कहा, “मुझे टिकट चाहिए”


title: राम प्रसाद नौटियाल

text: मुलाकात समाप्त हुई , राम प्रसाद लौट गए ; बाद में पता चला कि टिकट दे दी गयी है। तत्पश्चात वह सफलतापूर्वक दो बार भारतीय राष्टीय कांग्रेस के टिकट से लैंसडौन सीट से विधायक चुने गए।


title: राम प्रसाद नौटियाल

text: लैंसडाउन विधान सभा क्षेत्र से अपने दो कार्यकालों में कप्तान नौटियाल ने ‘सड़क मार्गों ’, ‘पेयजल योजनाओं ’ व ‘सहकारी वित्तीय संस्थाओं ’ को प्राथमिकता दी। गढ़वाल व कुमायूं को देश की मुख्यधारा से पूर्ण रूप से जोड़ने का महत्व व चीन बॉर्डर से जुड़ा हुआ क्षेत्र होने के कारण इसके रणनीतिक तौर से महत्वपूर्ण स्थान होने का आभास उन्हें पहले से ही था, अतः उनकी पहली प्राथमिकता एक व्यापक सड़क जाल बिछाने की थी। इनमे से प्रमुख हैं-


title: राम प्रसाद नौटियाल

text: रामनगर-बीरोंखाल मोटर मार्ग को उन्होंने जनता के सहयोग से व श्रम दान द्वारा पूरा करवाया। सड़क मार्ग तैयार होने के बाद सबसे बड़ी समस्या यह थी की उनके पास कोई गाड़ियां नहीं थी , इसके लिए उन्होंने जगह-जगह जाकर बैठकें की, कोआपरेटिव सोसाइटीज़ का गठन करके जनता से शेयर्स के रूप में धन इकठ्ठा करवाया व तब जाकर दो सेकंड हैण्ड बस ख़रीदी । आज उनके द्वारा स्वीकृत कराये गए सड़क मार्गों का बड़ा हिस्सा “राष्ट्रीय राज मार्गों ” से जुड़ा हुआ है।


title: राम प्रसाद नौटियाल

text: 1956 में इन्होंने ‘यूजर्स ट्रांसपोर्ट सोसाइटी लिमिटेड’ की नींव रखी व अपने दूसरे कार्यकाल के आरम्भ में ही इसकी स्थापना कर दी। कप्तान नौटियाल के ‘यूजर्स ट्रांसपोर्ट’ के अध्यक्ष रहते कंपनी के पास 24 बसें हो गयी थी जिन्हें गढ़वाल व कुमाऊं के विभिन्न रुट्स पर चलाया जाता था।


title: राम प्रसाद नौटियाल

text: हिमालय के निचले क्षेत्रों में बसे गांवों में पीने के पानी की बड़ी भयंकर समस्या होती है, जल सम्पन्न प्रदेश होने के बाबजूद भी आज भी कई गांवों में पीने का पानी उपलब्ध नहीं है। राम प्रसाद ने इस समस्या को समझा व कई पेयजल योजनाएं मंजूर करवाईं। इनमे से एक महत्वपूर्ण व प्रसिद्द योजना ‘डालागांव पेयजल परियोजना’ के नाम से जानी जाती है। इस परियोजना के तहत एक ही बार में करीब एक दर्जन से भी ज्यादा गांवों को पीने का स्वच्छ पानी पाइप लाइन्स के जरिये पहुँचाया गया।


title: राम प्रसाद नौटियाल

text: रामप्रसाद न केवल एक निर्भीक क्रांतिकारी थे बल्कि एक दूरदर्शी नायक भी थे उन्होंने 1950 के दौर में ही ‘वित्तीय समावेश’ के महत्व को समझ लिया था, इसके लिए उन्होंने गढ़वाल व कुमाऊं में कई कोआपरेटिव बैंक्स खुलवाए। इनमे गढ़वाल क्षेत्र के लैंसडाउन, बीरोंखाल व नौगांवखाल में स्थापित कोआपरेटिव बैंक्स प्रमुख है।


title: राम प्रसाद नौटियाल

text: कई कोआपरेटिव सोसाइटीज की स्थापना व इनके सुचारू संचालन के लिए इन्होंने जनता के बीच जाकर वित्तीय जागरूकता उत्पन्न की व छोटी-छोटी कीमत के शेयर्स चलाये, सबसे पहले खुद शेयर खरीदे व जनता को हिस्सेदार बनाकर क्षेत्र के वित्तीय सशक्तिकरण का दूरदर्शी कार्य करने का प्रयास किया।


title: राम प्रसाद नौटियाल

text: अपने विद्रोही तेवरों के कारण वह सत्तासीन नेताओं के साथ असहज महसूस करने लगे। वह सत्ता नहीं जनता के बीच में कार्य करने वाले व्यक्ति थे, जनता के लिए कार्य करने हेतु ही वह सरकार द्वारा दिए गए सुनहरे अवसरों को छोड़कर चुनावों में सम्मलित हुए व अपने दूरदर्शी नायक होने का परिचय सड़क मार्गों, पेयजल योजनाओं व वित्तीय संस्थाओं की स्थापना करवा कर दिया। धीरे-धीरे रसातल में जाती सक्रिय राजनीति से स्वयं को अलग कर अपने अंतिम दिन कोटद्वार में एकांत बिताए, तत्पश्चात 24 दिसंबर 1980 को इलाज के दौरान लखनऊ में अंतिम सांस ली।


title: राम प्रसाद नौटियाल

text: 1.^ https://web.archive.org/web/20160808091400/http://www.elections.in/uttar-pradesh/assembly-constituencies/#info_id12


राम प्रसाद नौटियाल


title: सुत्कागेनडोर

text: यह स्थल कराची से लगभग 480 किलोमीटर पश्चिम तथा बलूच-मकरान समुन्द्र तट से 56 किलोमीटर उत्तर में दाश्त नदी के पूर्वी किनारे पर बसा हुआ था।


title: सुत्कागेनडोर

text: यहाँ से एक बन्दरगाह, दुर्ग और नगर योजना के प्रमाण मिले है।जॉर्ज डेल्स ने यहां सिंधु सभ्यता के तीन चरण पाए।


title: आचार्य हरिभद्र

text: आचार्य हरिभद्र प्रसिद्ध जैन दार्शनिक तथा नैयायिक थे। मूलतः वे चित्तौड़ के एक ब्राह्मण थे जिन्होने जैन मत स्वीकारने के बाद श्वेताम्बर जैन सम्प्रदाय में प्रवेश किया।


title: आचार्य हरिभद्र

text: जेकोबी, लायमान, विन्तर्नित्स, सुवाली और शुब्रिंग आदि अनेक विद्वानो ने भिन्न भिन्न प्रसंगो पर आचार्य हरिभद्र के ग्रन्थ एवं जीवन के विषय में चर्चा की है।


title: आचार्य हरिभद्र

text: हरिभद्र जर्मन, अंग्रेजी आदि पाश्चात्य भाषाओं के ज्ञाता विद्वानों के लक्ष्य पर एक विशिष्ट विद्वान के रूप से उपस्थित हुए।


title: श्‍लेष्‍मन कफ

text: यह कफ सन्धियों में रहता है और इन स्‍थानों को कफ विहीन नहीं करता है। रसन कफ: यह कन्‍ठ में रहता है और रस को गृहण करता है। कड़वे और चरपरे रसों का ज्ञान इसी से होता है।


title: कंट्रोल रूम

text: कंट्रोल रूम एक भारतीय हिंदी क्राइम धरावाहिक है जो दंगल टीवी पर 13 अगस्त 2022 से शनिवार और रविवार को प्रसारित हुआ।धरावाहिक को बियोंद ड्रीमस एंटरटेनमेंट द्वारा निर्मित किया गया है।इसमें मुख्य किरदार में निशांत सिंह मलकानी , राहिल आज़म,समीक्षा जैसवाल है।


title: कंट्रोल रूम

text: अपराध को रोकने के लिए डीसीपी शांतनु व्यास द्वारा पुलिसवालों का एक नया टीम कंट्रोल रूम बनाया जाता है। जांचकर्ताओं की यह टीम एक साहसिक यात्रा पर निकल पड़ी क्योंकि वे कई आपराधिक मामलों को देखते हैं। जनता को न्याय दिलाने का प्रयास करते हैं। डी.सी.पी शांतनु व्यास उन्हें 24 घंटे में केस या अपराध सुलझाने और जनता न्याय दिलाने के काम देते है।


title: दगडू मारुति पवार

text: दया पवार या दगडू मारुति पवार (1935 –20 दिसंबर 1996 ) एक भारतीय मराठी भाषा के लेखक और कवि थे, जिन्हें दलित साहित्य में उनके योगदान के लिए जाना जाता था, जो कि हिंदू जाति व्यवस्था के तहत दलितों या अछूतों द्वारा अनुभव किए गए अत्याचारों से निपटते थे। । उनका जन्म धामनगाँव (तालुका: अकोले, जिला: अहमदनगर, महाराष्ट्र, भारत) में एक महार दलित परिवार में हुआ था। वे लेखिका प्रज्ञा पवार, पत्रकार प्रशांत पवार और वैशाली के पिता थे। वे धर्म से बौद्ध थे।


title: दगडू मारुति पवार

text: उन्होंने अपने आत्मकथात्मक 1978 के उपन्यास बालुत(बलूत) के लिए प्रसिद्धि प्राप्त की, जिसे एक कहानी के रूप में दगडू पवार ने लेखक के दोनों व्यक्तित्व होने के नाते अधिक साक्षरता दया पवार को बताया। उपन्यास "एक शांतिपूर्ण अस्तित्व के लिए संघर्ष कर रहे एक अछूत के अनुभवों को याद करता है, मानसिक रूप से पीड़ा और शब्द और कर्म में प्रतिशोध की अक्षमता।" महाराष्ट्र में प्रकाशित होने पर "मजबूत दलित विरोधी प्रतिक्रिया" थी।


title: दगडू मारुति पवार

text: बलुता ने साहित्यिक हलकों में लहरें पैदा कीं और उन्हें फोर्ड फाउंडेशन के एक सहित सभी स्तरों पर कई पुरस्कार अर्जित किए। इसका कई भाषाओं में अनुवाद हुआ। पुस्तक की ताकत सरल, सीधी और टू-द-प्वाइंट चित्रण है और उसके चारों ओर नैतिकता का एक पारदर्शी यथार्थवादी चित्रण है। पुस्तक ने मराठी साहित्य में एक नई शैली का निर्माण किया। कठोर अनुभवों के बारे में बात करने वाली कई आत्मकथात्मक पुस्तकें बलुता के बाद लिखी गईं। पवार की भाषा का उपयोग केवल विद्रोह का नहीं है, बल्कि गहन बौद्धिक विश्लेषण का है।


title: दगडू मारुति पवार

text: pu la Deshpande ने बालुता की समीक्षा की: "इस पुस्तक को पढ़ने पर हमारी आँखों से चिपकी अंधी परंपराओं का मोतियाबिंद जो हमें तथ्यों से अनजान बनाता है, उन आँसुओं में पिघल जाएगा जो इस भयावह वास्तविकता को देखकर हमारी आँखें भर आती हैं। आशा की नई किरणें उभर आएंगी। पाठक इसके बाद जीवन में और अधिक मानवीय होना चाहते हैं, और सभी अच्छे साहित्य का इरादा क्या है? मानव जाति के बीच नई रिश्तेदारी बनाना और समाज को कृत्रिम और वैक्सिंग बंधनों से मुक्त करना, सही? वही सभी पवार के साहित्य के लिए कहा जा सकता है। "


title: दगडू मारुति पवार

text: यद्यपि उन्होंने बलुता में अपने आत्मकथात्मक गद्य के माध्यम से ख्याति अर्जित की, लेकिन कविता उनकी अग्रणी थी। उन्होंने अपनी कविता के माध्यम से दलितों के उत्पीड़न को अभिव्यक्ति दी।


title: दगडू मारुति पवार

text: अपने पहले कविता संग्रह कोंडवाड़ा के उपरोक्त जैसे प्रभावी छंदों के साथ, उन्होंने दलितों की पीढ़ियों के साथ होने वाले अत्याचारों और उत्पीड़न को आवाज़ दी। 1974 में प्रकाशित, कोंडवाड़ा ने उन्हें राज्य से एक साहित्यिक पुरस्कार अर्जित किया।


title: दगडू मारुति पवार

text: उनकी अन्य प्रसिद्ध रचनाओं में चावड़ी और दलित जानिवा, उनके दो संकलन लेख और विट्टल, लघु कथाओं का एक संग्रह हैं। उन्होंने जब्बार पटेल की फिल्म डॉ। अंबेडकर के लिए पटकथा लिखी। उन्हें राष्ट्रीय फिल्म विकास निगम के साथ नियुक्त किया गया था। पवार ने भारत सरकार का प्रतिष्ठित पद्मश्री पुरस्कार जीता।


title: दगडू मारुति पवार

text: पवार का लेखन राष्ट्रीय स्तर पर सामाजिक, सांस्कृतिक और साहित्यिक आंदोलनों में उनकी सक्रिय भागीदारी को दर्शाता है, विदेशी साहित्य, विश्लेषणात्मक और चिंतनशील सोच, अटूट रुख, सामाजिक घटनाओं और मुद्दों के प्रति गहरी समझ और सहानुभूति। उनका काम अत्यधिक प्रभावी था। पुरस्कारों के माध्यम से उन्हें कुछ मात्रा में पहचान मिली। लेकिन दमनकारी परिस्थितियों के कारण, उन्हें अपने व्यक्तिगत जीवन में मानसिक और शारीरिक रूप से पीड़ित होना पड़ा।


title: झ़

text: झ़ देवनागरी लिपि का एक वर्ण है। इसका प्रयोग हिंदी-उर्दू (उर्दू: ژ) में केवल गिनती के ही शब्दों में होता है, जैसे की "झ़ुझ़" (जो एक प्रकार की सेह या पोर्क्युपाइन होती है) और "अझ़दहा" (जिसे अंग्रेज़ी में ड्रैगन या dragon कहते हैं)। अंग्रेज़ी में इसका प्रयोग बहुत सारे शब्दों में होता है, जैसे की "टॅलिविझ़न" (television), "ट्रॅझ़र" (treasure यानि ख़ज़ाना), "विझ़न" (vision यानि दृष्टि या नज़र), "डिसिझ़न" (decision यानि फ़ैसला) और "डिविझ़न" (division यानि बाँटना या किसी चीज़ का भाग करना)। प्रथा के अनुसार "झ़" को कभी-कभी "ज़" लिख दिया जाता है जैसे की television को अक्सर "टेलिविज़न" लिख दिया जाता है हालाँकि यह पूरा सही नहीं है। अन्तर्राष्ट्रीय ध्वन्यात्मक वर्णमाला में इसके उच्चारण को ʒ के चिन्ह से लिखा जाता है और उर्दू में इसे ژ लिखा जाता है, जिस अक्षर का नाम "झ़े" है।


title: झ़

text: झ़ को भाषाविज्ञान के नज़रिए से "घोष पश्वर्त्स्य संघर्षी" वर्ण कहा जाता है। अंग्रेजी में इसे वाएस्ड पलैटो-ऐल्वियोलर फ़्रिकेटिव कहते हैं।


title: झ़

text: पूर्वी पंजाब और सुदूर पश्चिमी हिन्दी बोलने वाले क्षेत्रों में 'झ़' और 'य' में सहस्वानिकी देखी जाती है, जहाँ बहुत से लोग -


title: झ़

text: यह समपूरक (कंडीशनल) सहस्वानिकी होती है, जिसमें शब्द के शुरू में आने वाले 'झ़' और 'य' को 'झ़' ही बोला जाता है और शब्द के बीच में आने वाले 'झ़' और 'य' को 'य' ही बोला जाता है।


title: झ़

text: 'झ़' की ध्वनि का उच्चारण कईं लोग ग़लती से 'ज', 'ज़' या 'झ' से मिलता-जुलता कर देते हैं। इस से कभी-कभी शब्दों का अर्थ बदल कर ग़लत अर्थ निकल आता है। उदाहरण के लिए अगर अंग्रेज़ी शब्द "version" को "वर्झ़न" की जगह "वर्जन" उच्चारित करें जो बहुत से अंग्रेज़ी मातृभाषी इस "virgin" समझेंगे जिसका अर्थ "कुँवारी कन्या" है और जो अब अंग्रेज़ी में एक सेक्स से सम्बंधित संवेदनशील शब्द है।


title: आमू-पार

text: आमू-पार या ट्रांसऑक्सेनिया () या फ़रा-रूद () मध्य एशिया का वह इलाक़ा है जो आमू दरिया और सिर दरिया के बीच में स्थित है। इसके फ़ारसी नाम 'फ़रा-रूद' का मतलब है 'रूद' (नदी, यानी आमू नदी) से 'फ़रा' (पार)। इस इलाक़े में ख़ानाबदोश क़बीले रहा करते थे, जिनका भारत के इतिहास पर भी गहरा प्रभाव है। यह क्षेत्र उत्तरी रेशम मार्ग पर स्थित होने से हजारों सालों से संस्कृति और व्यापार की धारा में रहा है। यहाँ ईरान के सासानी साम्राज्य की एक सात्रापी थी और बाद में मंगोलों और तुर्की-मंगोलों का क्षेत्र रहा है। इसके मुख्य नगर ज़रफ़शान नदी के किनारे पर बसे बुख़ारा और समरक़न्द शहर हैं। आधुनिक राजनैतिक सीमाओं के हिसाब से आमू-पार क्षेत्र में उज़बेकिस्तान, ताजिकिस्तान, तुर्कमेनिस्तान, किरगिज़स्तान और काज़ाख़स्तान के कुछ इलाक़े आते हैं।


title: नोवाखाली

text: नोवाखाली जिला (Noakhali) या मैजदी (Maijdi) बांग्लादेश के चटगाँव (Chittagong) मंडल में एक जिला है। इस जिले में मुख्य गंगवार क्षेत्र के अतिरिक्त मेघना नदी के मुहाने के कई द्वीप सम्मिलित हैं। इसका उत्तरी एवं मध्य भाग मेघना नदी की सतह से नीचा है, इसलिए यहाँ मकानों की बाढ़ की सतह से ऊपर उठाना पड़ता है। अधिकांश पर छोटे छोटे परवों में बसे हुए हैं। धान, जूट, लाल मिर्च, प्याज और तिलहन यहाँ की मुख्य फसलें हैं। नारियल, दाल तथा गन्ने का भी उत्पादन पर्याप्त मात्रा में होता है। नारियल से तेल निकाला जाता है। पीतल के बरतल, सूती वस्त्र तथा इत्र भी यहाँ बनाए जाते हैं।


title: नोवाखाली

text: यहाँ का औसत ताप २७ डिग्री सें. है तथा औसत वर्षा कभी भी ११५ इंच से कम नहीं होती। इस जिले में सन् १८७६ के चक्रवात से बहुत क्षति हुई थी और चक्रवात के ठीक बाद ही हैजा फैला गया था जिससे लगभग एक लाख व्यक्ति मर गए थे।


title: नोवाखाली

text: नोवाखाली नगर (सुधाराम) नोवाखाली जिले का प्रशासनिक केंद्र है। यह समुद्र से १५ किमी की दूरी पर मेघना नदी की सहायक एक छोटी सी नदी पर ढाका से ११० किमी दक्षिण-पूर्व में पूर्वी बंगाल रेलमार्ग की शाखा पर स्थित है। सुधाराम मजूमदार यहाँ के प्राचीन निवासी थे, जिनके नाम पर इसका नामकरण हुआ है। सार्वजनिक कार्यालयों के अतिरिक्त यहाँ कारागार भी है। यहाँ धान, जूट, तिलहन और पीतल के बरतनों का व्यापार भी होता है।


title: रहकेम कॉर्नवाल

text: रहकेम राशवेन शेन कॉर्नवाल (जन्म 1 फरवरी, 1993) एक एंटीगुआन क्रिकेटर है। एक दाहिने हाथ के ऑफ-ब्रेक गेंदबाज, कॉर्नवाल ने लेवर्ड आइलैंड्स क्रिकेट टीम के लिए खेला है और कैरेबियन प्रीमियर लीग में एंटीगुआ हॉक्सबिल्स के लिए लाइन-अप में चित्रित किया गया है। वह इंटरनेशनल क्रिकेट खेलने वाले सबसे भारी क्रिकेटर हैं। अगस्त 2019 में, क्रिकेट वेस्टइंडीज ने उन्हें चैम्पियनशिप प्लेयर ऑफ द ईयर के रूप में नामित किया। उसी महीने के अंत में, उन्होंने वेस्टइंडीज क्रिकेट टीम के लिए अंतरराष्ट्रीय क्रिकेट में पदार्पण किया। उन्होंने टेस्ट क्रिकेट में खेलने वाले सबसे भारी क्रिकेटर का रिकॉर्ड भी बनाया, जिसका वजन 140 किलोग्राम से अधिक था।


title: यूनाइटेड किंगडम का शाही कुल-चिन्ह

text: यूनाइटेड किंगडम का शाही कुल-चिन्ह () ब्रिटिश सम्राट, वर्तमान समय में एलिज़ाबेथ द्वितीय, का आधिकारिक कुल-चिन्ह है। यह चिन्ह महारानी द्वारा यूनाइटेड किंगडम सभी आधिकारिक प्रयोजनों में प्रयोग में लाया जाता है, तथा इसे आधिकारिक तौर पर आर्म्स ऑफ़ डोमिनियन () के नाम से जाना जाता है। इस चिन्ह से प्रेरित कई प्रकार के चिन्ह शाही परिवार के अन्य सदस्य और ब्रिटिश सरकार देश से सम्बन्धित अपने प्रशासनिक कार्यो में इस्तेमाल करती है। स्कॉटलैंड में इसका एक अलग संस्करण इस्तेमाल किया जाता है तथा उस से प्रेरित एक अन्य चिन्ह को स्कॉटिश सरकार इस्तेमाल करती है।


title: यूनाइटेड किंगडम का शाही कुल-चिन्ह

text: शाही चिन्ह की ढाल चार भागों में बटी हुई है, जिस के पहले व चौथे भाग में इंग्लैंड का प्रतिनिधित्व करते हुए तीन अंग्रेज़ी शेर हैं, दूसरे भाग में फूलों की मेंड़ के साथ स्कॉटलैंड का प्रतिनिधित्व करता हुआ अनियंत्रित शेर है तथा तीसरे भाग में उत्तरी आयरलैंड का प्रतिनिधित्व करता हुआ क्लैरसच (हार्प) है। ढाल को शाही मुकुट पहने हुए अंग्रेज़ी शेर और जंजीर से बंधे स्कॉटिश यूनिकॉर्न ने संभाला हुआ है।


title: यूनाइटेड किंगडम का शाही कुल-चिन्ह

text: शाही कुलांक का ढाल, चतुरांशिय है, जिसमें:"प्रथम और तृतीय चौखंड लोहित पृष्ठभूमि पर तीन पीत सिंघ प्रदर्शित हैं[इंग्लैंड का प्रतीक"]; द्वितीय चौखंड में पीत पृष्ठभूमि पर दो धारी रेखांकन से घिरा हुआ एक लोहित सिंह, केंद्र में[स्कॉटलैंड का प्रतीक]; तथा चतुर्थ चौखंड नील पृष्ठभूमि पर एक "हार्प" को प्रदर्शित कार्य है[आयरलैंड का प्रतीक]", समर्थक के रूप में एक सिंह और एक यूनिकॉर्न है, और एक पट्टी पर फ़्रांसिसी भाषा में ध्येयवाक्य:"Dieu et mon droit"(इश्वर और मेरा अधिकार) प्रदर्शित है। कवच को घेरता हुआ एक गार्टर है जिसपर गार्टर के शौर्यक्रम का ध्येय लिखा होता है:"Honi soit qui mal y pense"(पुरानी फ्रांसीसी भाषा:"अपमानित हो वो जो मेरी हानि सोचे")। स्कॉटलैंड में शासक भिन्न प्रकार का कुलांक का उपयोग करते हैं, उसमें, प्रथम और चतुर्थ खण्ड स्कॉटलैंड को प्रदर्शित करते हैं, तथा द्वितीय में इंग्लैंड और तृतीय खण्ड में आयरलैंड प्रदर्शित होता है। इसमें दो ध्येय प्रदर्शित होते हैं, नीचे स्कॉटलैंड के ध्येय "In Defens God me Defend" का एक छोटा भाग "In Defens" प्रदर्शित है तथा थिसल के क्रम का ध्येयवाक्य "Nemo me impune lacessit"(लैटिन:"कोई भी मुझे उकसा कर आत्महानि से मुक्त नहीं रह सकता"); समर्थक के रूप में एक सिंह और एक यूनिकॉर्न कवच समेत दो लंबी तलवारों का समर्थन करते हैं, जिनपर इंग्लैंड तथा स्कॉटलैंड के ध्वज फहरे कोटे हैं।


title: यूनाइटेड किंगडम का शाही कुल-चिन्ह

text: शाही कुलांक समय और शासक के साथ बदलता रहा है। यह शासक के अधीन राज्यों और उनके दावों को दक्षता है। निम्न तालिका में, [[ग्रेट ब्रिटेन और उत्तरी आयरलैंड की यूनाइटेड किंगडम की स्थापना के बाद के सारे शासकों द्वारा उपयोग किये गए कुलांकों को अंकित करता है।


title: यूनाइटेड किंगडम का शाही कुल-चिन्ह

text: ८ मार्च १७०२ के बाद से महारानी एने इंग्लैंड, स्कॉटलैंड व आयरलैंड की शासक थी। इस तरह से वह स्कॉटलैंड और इंग्लैंड की विलय संधि के बाद ग्रेट ब्रिटेन की पहली महारानी बनीं।


title: यूनाइटेड किंगडम का शाही कुल-चिन्ह

text: हैनोवर शासनकाल [[इंग्लैंड की संसद]] द्वारा पारित किये गये १७०१ के [[ऍक्ट ऑफ़ सेटलमेंट, १७०१|समाधान के अधिनियम]] का नतीजा था जिसमें [[पैपिस्ट]] यानी रोमन कैथोलिकों को सत्ता से दूर रखने की नीति बनाई गई थी।


title: यूनाइटेड किंगडम का शाही कुल-चिन्ह

text: महारानी ऐने की निसंतान मृत्यु के बाद [[जेम्स ६|जेम्स षष्ट॰ और प्र॰]] की नातिन [[हैनोवर की सोफिया]] के पुत्र जॉर्ज प्र॰, [[रोमन कैथोलिक]] ना होने की वजह से सत्ता के सबसे प्रबल दावेदार थे।


title: दुर्गा भागवत

text: दुर्गा भागवत का जन्म 1910 में बड़ौदा की उस रियासत में स्थापित एक कराधा ब्राह्मण परिवार में हुआ था। अनुभवी संस्कृत विद्वान और सामाजिक कार्यकर्ता राजाराम शास्त्री भागवत उसकी दादी का भाई था। उसकी बहन कमला सोहोनी भारत की पहली महिला वैज्ञानिक बन गई थी।


title: अरुण बाली

text: अरुण बाली (, ) एक भारतीय अभिनेता है। इनका जन्म लाहौर जो वर्तमान में पाकिस्तान में है वहाँ पर 1942 में हुआ था। इन्होंने अनेक फ़िल्मों तथा अनेक धारावाहिकों में कार्य किया है।


title: बॉम्बे टू गोवा

text: बॉम्बे टू गोवा 1972 में बनी हिन्दी भाषा की फिल्म है। इसका निर्देशन एस॰ रामनाथन ने किया। इसमें अमिताभ बच्चन और अरुणा ईरानी ने मुख्य भूमिकाओं में, शत्रुघन सिन्हा ने खलनायक की भूमिका में और महमूद ने अभिनय किया। यह फिल्म बॉक्स ऑफिस पर औसत प्रदर्शन करने में सफल रही थी। इसे 2007 में इसी शीर्षक के साथ हास्य कलाकारों की टुकड़ी के साथ पुनर्निर्मित किया गया था।


title: बॉम्बे टू गोवा

text: आत्माराम (नासिर हुसैन) और उसकी पत्नी (दुलारी) का जीवन उलट जाता है जब वे एक पत्रिका में अपनी बेटी, माला (अरुणा ईरानी) की तस्वीरों को देखते हैं। वे माला की शादी रामलाल (आग़ा) के बेटे के साथ करने की व्यवस्था करते हैं। माला किसी ऐसे से शादी करने का विरोध करती है जिससे वह कभी नहीं मिली है। एक ही समय में वह रोमांचित भी है क्योंकि जिन दो व्यक्तियों पर उसने भरोसा किया था, उनमें से एक वर्मा (शत्रुघन सिन्हा) और दूसरे शर्मा (मनमोहन) ने वास्तव में उस पत्रिका के लिए उसकी तस्वीरें जमा की थीं। अब वह उसे एक बॉलीवुड फिल्म के लिए लेने के लिये तैयार हैं।


title: बॉम्बे टू गोवा

text: माला प्रसिद्धि पाने के अपने तरीके पर उसके माता-पिता के विरोध को समझ नहीं पा रही होती है और बहुत सारे पैसे के साथ घर से भाग जाती है। इस पैसे को वह शर्मा और वर्मा को सौंप देती है। लालच शर्मा और वर्मा को घेर लेता है, जिससे शर्मा की मृत्यु हो जाती है। वर्मा की हत्या का गवाह बनी माला, अब अपने जीवन के लिये भागती है। वह बॉम्बे से एक बस में सवार होती है जो गोवा के लिए जा रही होती है। वर्मा जल्द ही उससे आगे निकल जाता है और उसे मारने के लिए बस में उसका एक हथियारबंद आदमी आ जाता है। फिर आता है माला का एक प्रशंसक रवि कुमार (अमिताभ बच्चन), जो न केवल माला की रक्षा करता है बल्कि पूरे सफर में उसका साथ देता है। माला को भरोसा होने लगता है और बाद में रवि कुमार से प्यार हो जाता है। बस की यात्रा यात्रियों के साथ पूरी तरह से रोमांचक है जो पूरे भारत से, विभिन्न धर्मों और संस्कृतियों से हैं। बस, ड्राइवर राजेश (अनवर अली) और कंडक्टर, खन्ना (महमूद) के "नियंत्रण" में है।


title: गलनीय धातु

text: कुछ मिश्रधातुएँ, जो सरलता से निम्न ताप पर ही पिघल जाती हैं, गलनीय धातु (Fusible alloy) कही जाती हैं। ऐसी मिश्रधातुओं में साधारणतया बिस्मथ, बंग, सीस, कैडमियम या पारा रहते हैं। वंग, सीस अथवा इनसे प्राप्त मिश्रधातुओं में विशेष अनुपात में विस्मथ मिलाने से गलनांक कम हो जाता है। ऐसी कुछ तृतीयक (Ternary) धातुओं का गलनांक पानी के उबलने के ताप से भी कम है।


title: गलनीय धातु

text: न्यूटन की धातु (Newton's metal), जिसमें 50% विस्मथ के साथ 31.25 % सीस तथा 18.75% वंग रहता है, 98 से. पर पिघलती है। इन्हीं धातुओं से प्राप्त रोज़ (Rose) दार्सेट (D Arcet) तथा लिचेनबर्ग (Lichtenberg) की धातुएँ भी कम ताप पर गलनीय हैं। इनमें 50 भाग बिस्मथ के साथ विविध मात्रा में वंग और सीस रहते हैं। इनमें कैडमियम मिलाने पर और भी कम ताप पर पिघलनेवाली चतुर्थक (qwarternary) धातुएँ प्राप्त होती हैं। सारा मिलाने से भी गलनांक कम हो जाता है।


title: गलनीय धातु

text: बुड की धातु (Wood s metal) में जो 71 सें. पर पिघलता है, 50 भाग बिस्मथ, 25 भाग सीस, 12.5 भाग कैडमियम और 12.5 भाग वंग रहते हैं। इन्हीं चारों धातुओं से लिपोविट्ज (Lipowitz) धातु भी प्राप्त होती है।


title: गलनीय धातु

text: ये मिश्रधातुएँ बायलर के सुरक्षाडाट, (safety plug) स्वाचालित छिड़काव करने वाले (automatic sprinkler) तथा अग्नि से बचाव के अन्य उपकरणों में प्रयुक्त होती हैं। ताप की निश्चित सीमा से ऊँचा होने पर इन धातुओं से निर्मित डाट गल जाते हैं। जैसे आग लगने पर, अथवा विशेष ऊंचा ताप होने पर पानी के नल में लगे ऐसे डाट के गलने से पानी का प्रवाह स्वयं ही आरंभ हो जाता है। अन्य महत्वपूर्ण कार्यो में, जैसे विद्युत् का फ्यूज़, सोल्डर तथा गैसप्रवाह के रोक बनाने और पतली नली को मोड़ने में भी इन धातुओं का उपयोग होता है। पारेवाली ऐसी मिश्र धातुएँ शरीर के विभिन्न अंगों के साँचे बनाने में काम आती हैं।


title: यान्त्रिक अभियान्त्रिकी

text: यान्त्रिक अभियांत्रिकी (Mechanical engineering) तरह-तरह की मशीनों की बनावट, निर्माण, चालन आदि का सैद्धान्तिक और व्यावहारिक ज्ञान है। यान्त्रिक अभियांत्रिकी, अभियांत्रिकी की सबसे पुरानी और विस्तृत शाखाओं में से एक है। यान्त्रिक अभियांत्रिकी १८वीं शताब्दी में यूरोप में औद्योगिक क्रांति के दौरान एक क्षेत्र के रूप में उभरी है, लेकिन, इसका विकास दुनिया भर में कई हजार साल में हुआ है। १९वीं सदी में भौतिकी के क्षेत्र में विकास के एक परिणाम के रूप में यांत्रिक अभियांत्रिकी विज्ञान सामने आया।


title: यान्त्रिक अभियान्त्रिकी

text: यान्त्रिक अभियान्त्रिकी कई यान्त्रिकी विज्ञान के विभागों के समूह के रूप में मानी जा सकती है।| इनमे से कुछ उपविभाग, जो अधिकतर पूर्व स्नातक पाठ्यक्रम में पढ़ाए जाते हैं, नीचे सूचीबद्ध किये गए हैं। इनमें से कुछ केवल यान्त्रिक अभियान्त्रिकी से ही सम्बन्धित हैं जबकि कुछ यांत्रिक अभियान्त्रिकी और अन्य विभागों के संयोजन हैं।


title: यान्त्रिक अभियान्त्रिकी

text: मेकाट्रॉनिक्स शब्द का निर्माण जापान में हुआ था जिसमें मैकेनिकल का Mecha और इलेक्ट्रॉनिक्स का tronics लिया है। Mechanical + Electronics = Mechatronics.


title: प्रलाक्ष

text: सामान्य अर्थों में प्रलाक्ष (lacquer) वह पदार्थ है जिसका व्यवहार धातु या काठ के तलों पर लेप चढ़ाने में होता है। लेप चढ़ाने का उद्देश्य तल का संरक्षण, या उसे आकर्षक बनाना, होता है।


title: प्रलाक्ष

text: अंग्रेजी शब्द 'लैकर' (lacquer) संस्कृत के 'लक्ष' शब्द से व्युत्पन्न हुआ है जिसका अर्थ 'लाख' होता है जो एक कीड़ा व उसके द्वारा स्रावित तरल पदार्थ को कहते हैं। ('लक्ष' का अर्थ १००००० भी होता है।) प्राचीन भारत में लाख का प्रयोग लकड़ी की सतह को चमकाने के लिए किया जाता था।


title: प्रलाक्ष

text: प्रलाक्ष और वार्निश में अंतर यह है कि प्रलाक्षारस तत्काल सूख जाता है और वार्निश देर से सूखती है। विलायक के शीघ्र उद्वाष्पन ने प्रलाक्ष सूख जाता है, पर वार्निश के सूखने में उद्वाष्पन के साथ साथ ऑक्सीकरण और बहुलकीकरण की भी क्रियाएँ होती हैं, जिससे सूखने में देर लगती है।


title: प्रलाक्ष

text: सेलुलोस नाइट्रेट, सेलुलोस ऐसीटेट, सेलुलोस एसीटो ब्यूटिरेट और रेजिन लेप उत्पन्न करनेवाले पदार्थ हैं। इनमें सेलुलोस नाइट्रेट और सेलुलोस ऐसीटो ब्युटिरेट और रेजिन हैं। इनमें सेलुलोस नाइट्रेट और सेलुलोस ऐसीटेट अधिक प्रयुक्त होते हैं। विभिन्न परिस्थितियों में प्रस्तुत सेलुलोस कुछ विभिन्न गुणवाले होते हैं। उनका वर्गीकरण विलयन की श्यानता और विलेयता पर निर्भर करता है। विलेयता की दृष्टि से नाइट्रोसेलुलोस आर. एस. (R.S. शीघ्र विलेय), ए. एस. आर. एस. के सदृश ही होता है, पर तनुकारक के रूप में हाइड्रोकार्बन विलायक प्रयुक्त नहीं हो सकते। एस. एस. में एस्टर और हाइड्रोकार्बन दोनों प्रकार के विलायक सह्य हैं।


title: प्रलाक्ष

text: सेलुलोस ऐसीटेट की विशेषता उसकी अदाह्यता में है। इस कारण इसका प्रयोग वायुयान के डोप (dope) बनाने में अधिक पसंद किया जाता है। इसके लिये कीटोन विलायक की आवश्यकता पड़ती है।


title: प्रलाक्ष

text: सेलुलोस ऐसीटोब्युटिरेट भी अदाह्य होता है तथा सेलुलोस नाइट्रेट की अपेक्षा अधिक ऋतुप्रतिरोधक होता है। धातुतलों पर इसके बड़े स्वच्छ लेप चढ़ते हैं।


title: प्रलाक्ष

text: अधिक मोटे लेप के लिये रेजिन का व्यवहार होता है। कुछ रेजिनों से लेप के चिपकने की क्षमता अधिक बझ जाती है। चपड़ा, डामर, एलिमि (elemi), एल्कीड और एस्टर गोंद इसके लिये उपयुक्त होते हैं।


title: प्रलाक्ष

text: दो प्रकार के विलायक, एक वास्तविक विलायक और दूसरा तनुकारक उपयुक्त होते हैं। कुछ लोगों ने एक तीसरे प्रकार के विलायक का भी उपयोग बतलाया है। इसे सहविलायक (co-solvent), या गुप्त विलायक (latent solvent) की संज्ञा दी है वास्तविक विलायकों में नार्मल ब्युटिल ऐसीटेट सबसे अधिक महत्त्व का है। इसके अतिरिक्त एथिल एसीटेट, एमिल ऐसीटोन, मेथिल ऐसीटेट ऐथिल कीटोन, साइक्लोहेक्सेनोल ऐसीटेट, सेलोसोलम (ग्लाइकोल मोनो एथिल ईथर) इत्यादि भी प्रयुक्त होते हैं। सहविलायकों में एथिल, ब्युटिल और अन्य ऐल्कोहल हैं, जो स्वयं तो सेलुलोस यौगिकों को घुलाते नहीं पर वास्तविक विलायकों के साथ मिलाकर घुलने में सहायक होते हैं। इसी से ये सहविलायक या गुप्त विलायक कहे जाते हैं। इनके प्रयोग से विलायकों के खर्च में कमी हो जाती है।


title: प्रलाक्ष

text: विलायकों के उड़ जाने पर नाइट्रोसेलुलोस के पटल सिकुड़ कर तल को छोड़ देते हैं। इसे रोकने के लिये और प्रलाक्षारस को कोमल बनाने के लिये सुघट्यकारी का उपयोग होता है। ये प्रलाक्षारस को तन्य और सभ्य बनाते हैं तथा धीरे धीरे उद्वाष्पित होनेवाले द्रव या ठोस होते हैं। ये प्राकृतिक हो सकते हैं या कृत्रिम। प्राकृतिक सुघट्यकारियों में कपूर और रेंड़ी, अलसी, सोयाबीन आदि के उपचारित तेल हैं। कृत्रिम सुघट्यकारियों में ट्रॉइक्रेसील फॉस्फेट, ट्राइब्युटिल फॉस्फेट, डाइब्युटिल थैलेट, डाइएमिल थैलेट, ब्युटिल स्टीयरेट और सेबेसिक अम्ल के एस्टर महत्त्व के हैं।


title: प्रलाक्ष

text: प्रलाक्षारस को रंगीन बनाने के लिये रंजक और वर्णक डाले जाते हैं। सस्ते होने के कारण कृत्रिम रंजक ही आजकल प्रयुक्त होते हैं। आवश्यकतानुसार इनका चुनाव होता है। वर्णकों में उनकी सूक्ष्मता बड़े महत्त्व की है। प्रलाक्षारस की उत्कृष्टता बहुत कुछ वर्णकों की सूक्ष्मता पर निर्भर करती है।


title: प्रलाक्ष

text: तनूकारक के रूप में टोलुइन, जाइलिन और विलायक नैफ्था का उपयोग होता है। इनमें सेलुलोस यौगिक घुलते नहीं हैं, केवल रेजिन और ऐथिल सेलुलोस घुलते हैं, पर अन्य सेलुलोस विलायक पर्याप्त मात्रा में इन्हें सहन कर सकते हैं। इनके उपयोग से प्रलाक्षारस के मूल्य में पर्याप्त कमी हो जाती है।


title: प्रलाक्ष

text: जिन तल पर प्रलाक्षारस चढ़ाना होता है उसे स्वच्छ कर लेना आवश्यक है। काठ का तल चिकना और सूखा रहना चाहिए। यदि तल पर गड्ढे हों तो उन्हें पूरकों से भरकर समतल कर लेना चाहिए। कीलों और छेदों को पुट्टी से ढँक देना चाहिए लेप चढ़ाने के पहले काष्ठतल को यदि रेत के कागज (रेगमाल) को रगड़ लें तो अच्छा होता है। धातुतल भी स्वच्छ करना चाहिए मुरचा, मैला, ग्रीज आदि हटा लेना चाहिए। तल को स्वच्छ करने के बाद जल्द ही लेप चढ़ाना चाहिए।


title: प्रलाक्ष

text: लेप चढ़ाने के बुरुश कई प्रकार के मिलते हैं कुछ बुरुश वानस्पतिक रेशे के, कुछ जांतब रेशे के बनते हैं और अब कृत्रिम रेशे के भी बनने लगे हैं। फुहारे से लेप चढ़ाने की रीति अधिक व्यापक है। इससे लेप जल्द चढ़ जाता है, पर प्रलाक्षारस का कुछ अंश नष्ट भी हो जाता है। गरम या ठंढा दोनों दशाओं का लेप फुहारे से चढ़ाया जा सकता है। फुहारे से कोनों और किनारों पर भी लेप सरलता से चढ़ जाता है। निमज्जन रीति में प्रलाक्षार रखने के लिये टंकियाँ आवश्यक होती हैं। इन टंकियों में पात्र डुबाए जाते हैं। तारों पर इसी विधि से इनैमल लेप चढ़ाने के बाद लेप को ६५० सें. से २०० सें. ताप पर पकाते हैं, जिससे संसत्ति कठोरता और जल तथा रसायनकों के प्रति प्रतिरोध आदि गुण आ जाते, या बढ़ जाते हैं। पकाने में अवरक्त लैंप का भी प्रयोग हुआ है इससे समय की बचत होती है।


title: प्रलाक्ष

text: मोटर गाड़ियों पर लेप चढ़ाकर उन्हें सजाने में प्रलाक्षारस व्यापक रूप से आज प्रयुक्त होता है। वार्निश लेप से यह अधिक टिकाऊ और घर्षण प्रतिरोधक होता है। यह जल्द और सरलता से चढ़ता और जल्द सूखता भी है। कृत्रिम चमड़े के तैयार करने और रुई के वस्त्रों पर उभरते दाने बनाने में इसका विशेष उपयोग होता है। घरेलू फर्नीचर पर आजकल इसी का लेप चढ़ाया जाना पसंद किया जाता है।


title: वृत्तिक परामर्श

text: वृत्तिक परामर्श (Career counseling) तथा जीविका मार्गदर्शन (career guidance) अन्य प्रकार के परामर्श (जैसे विवाह सलाह, मनोवैज्ञानिक सलाह) के जैसे ही हैं। करियर काउंसलिंग के क्षेत्र में एक नया प्रयोग हाल के दिनों में और हुआ है। जाने माने मनोवैज्ञानिक कार्ल यंग के सिद्धांतों और ज्योतिष के सिंद्धांतों के मिश्रण से कॉग्निएस्ट्रो नाम की करियर रिपोर्ट ओजस सॉफ्टेक ने तैयार की है।


title: महाभारत भाग २०

text: द्रोण बड़े ही दुर्धर्ष थे। वे सम्पूर्ण क्षत्रियों का विनाश करके पाँच वें दिन मारे गये। दुर्योधन पुन: शोक से आतुर हो उठा। उस समय कर्ण उसकी सेना का कर्णधार हुआ। पाण्डव-सेना का आधिपत्य अर्जुन को मिला। कर्ण और अर्जुन में भाँति-भाँति के अस्त्र-शस्त्रों की मार-काट से युक्त महाभयानक युद्ध हुआ, जो देवासुर-संग्राम को भी मात करने वाला था। कर्ण और अर्जुन के संग्राम में कर्ण ने अपने बाणों से शत्रु-पक्ष के बहुत-से वीरों का संहार कर डाला; सत्रहवें दिन से पहले तक, कर्ण का युद्ध अर्जुन के अतिरिक्त सभी पांडवों से हुआ। उसने महाबली भीम सहित इन पाण्डवों को एक-पर-एक रण में परास्त भी किया था। पर माता कुंती को दिए वचनानुसार उसने किसी भी पांडव की हत्या नहीं की।


title: महाभारत भाग २०

text: सत्रहवें दिन के युद्ध में आखिरकार वह घड़ी आ ही गई, जब कर्ण और अर्जुन आमने-सामने आ गए। इस शानदार संग्राम में दोनों ही बराबर थे। कर्ण को उसके गुरू परशुराम द्वारा विजय नामक धनुष भेंट स्वरूप दिया गया था, जिसका प्रतिरूप स्वयं विश्वकर्मा ने बनाया था। दुर्योधन के निवेदन पर पांडवों के मामा शल्य कर्ण के सारथी बनने के लिए तैयार हुए। दरसल अर्जुन के सारथी स्वयं श्रीकृष्ण थे और कर्ण किसी भी मामले में अर्जुन से कम ना हो इसके लिए शल्य से सारथी बनने का निवेदन किया गया, क्योंकि उनके अंदर वे सभी गुण थे जो एक योग्य सारथी में होने चाहिए।


title: महाभारत भाग २०

text: रण के दौरान, अर्जुन के बाण कर्ण के रथ पर लगे और उसका रथ कई गज पीछे खिसक गया। लेकिन, जब कर्ण के बाण अर्जुन के रथ पर लगे तो उसका रथ केवल कुछ ही बालिश्त (हथेली जितनी दूरी) दूर खिसका। इसपर श्रीकृष्ण ने कर्ण की प्रशंसा की। इस बात पर चकित होकर अर्जुन ने कर्ण की इस प्रशंसा का कारण पूछा, क्योंकि उसके बाण रथ को पीछे खिसकाने में अधिक प्रभावशाली थे। तब कृष्ण ने कहा कि कर्ण के रथ पर केवल कर्ण और शल्य का भार है, लेकिन अर्जुन के रथ पर तो स्वयं वे और हनुमान विराजमान है और तब भी कर्ण ने उनके रथ को कुछ बालिश्त पीछे खिसका दिया।


title: महाभारत भाग २०

text: इसी प्रकार कर्ण ने कई बार अर्जुन के धनुष की प्रत्यंचा काट दी। लेकिन हर बार अर्जुन पलक झपकते ही धनुष पर प्रत्यंचा चढ़ा लेता। इसके लिए कर्ण अर्जुन की प्रशंसा करता है और शल्य से कहता है कि वह अब समझा कि क्यों अर्जुन को सर्वश्रेष्ठ धनुर्धर कहा जाता है।


title: महाभारत भाग २०

text: कर्ण और अर्जुन ने दैवीय अस्त्रों को चलाने के अपने-अपने ज्ञान का पूर्ण उपयोग करते हुए बहुत लंबा और घमासान युद्ध किया। कर्ण द्वारा अर्जुन का सिर धड़ से अलग करने के लिए "नागास्त्र" का प्रयोग किया गया। लेकिन श्रीकृष्ण द्वारा सही समय पर रथ को भूमि में थोड़ा सा धँसा लिया गया जिससे अर्जुन बच गया। इससे "नागास्त्र" अर्जुन के सिर के ठीक ऊपर से उसके मुकुट को छेदता हुआ निकल गया। नागास्त्र पर उपस्थित अश्वसेना नाग ने कर्ण से निवेदन किया कि वह उस अस्त्र का दोबारा प्रयोग करे ताकि इस बार वह अर्जुन के शरीर को बेधता हुआ निकल जाए, लेकिन कर्ण माता कुंती को दिए वचन का पालन करते हुए उस अस्त्र के पुनः प्रयोग से मना कर देता है।


title: महाभारत भाग २०

text: धरती में धंसे अपने रथ के पहिए को निकालता कर्ण। यद्यपि युद्ध गतिरोधपूर्ण हो रहा था लेकिन कर्ण तब उलझ गया जब उसके रथ का एक पहिया धरती में धँस गया (धरती माता के श्राप के कारण)। वह अपने को दैवीय अस्त्रों के प्रयोग में भी असमर्थ पाता है, जैसा की उसके गुरु परशुराम का श्राप था। तब कर्ण अपने रथ के पहिए को निकालने के लिए नीचे उतरता है और अर्जुन से निवेदन करता है कि वह युद्ध के नियमों का पालन करते हुए कुछ देर के लिए उसपर बाण चलाना बंद कर दे। तब श्रीकृष्ण, अर्जुन से कहते हैं कि कर्ण को कोई अधिकार नहीं है कि वह अब युद्ध नियमों और धर्म की बात करे, जबकि स्वयं उसने भी अभिमन्यु वध के समय किसी भी युद्ध नियम और धर्म का पालन नहीं किया था। उन्होंने आगे कहा कि तब उसका धर्म कहाँ गया था जब उसने दिव्य-जन्मा द्रौपदी को पूरी कुरु राजसभा के समक्ष वैश्या कहा था। द्युत-क्रीड़ा भवन में उसका धर्म कहाँ गया था। इसलिए अब उसे कोई अधिकार नहीं की वह किसी धर्म या युद्ध नियम की बात करे और उन्होंने अर्जुन से कहा कि अभी कर्ण असहाय है (ब्राह्मण का श्राप फलीभूत हुआ) इसलिए वह उसका वध करे। श्रीकृष्ण कहते हैं कि यदि अर्जुन ने इस निर्णायक मोड़ पर अभी कर्ण को नहीं मारा तो संभवतः पांडव उसे कभी भी नहीं मार सकेंगे और यह युद्ध कभी भी नहीं जीता जा सकेगा। तब, अर्जुन ने एक दैवीय अस्त्र का उपयोग करते हुए कर्ण का सिर धड़ से अलग कर दिया। कर्ण के शरीर के भूमि पर गिरने के बाद एक ज्योति कर्ण के शरीर से निकली और सूर्य में समाहित हो गई।


title: महाभारत भाग २०

text: तब श्रीकृष्ण, अर्जुन से कहते हैं कि कर्ण को कोई अधिकार नहीं है कि वह अब युद्ध नियमों और धर्म की बात करे, जबकि स्वयं उसने भी अभिमन्यु वध के समय किसी भी युद्ध नियम और धर्म का पालन नहीं किया था।


title: महाभारत भाग २०

text: उन्होंने आगे कहा कि तब उसका धर्म कहाँ गया था जब उसने दिव्य-जन्मा द्रौपदी को पूरी कुरु राजसभा के समक्ष वैश्या कहा था। द्युत-क्रीड़ा भवन में उसका धर्म कहाँ गया था। इसलिए अब उसे कोई अधिकार नहीं की वह किसी धर्म या युद्ध नियम की बात करे और उन्होंने अर्जुन से कहा कि अभी कर्ण असहाय है (ब्राह्मण का श्राप फलीभूत हुआ) इसलिए वह उसका वध करे। श्रीकृष्ण कहते हैं कि यदि अर्जुन ने इस निर्णायक मोड़ पर अभी कर्ण को नहीं मारा तो संभवतः पांडव उसे कभी भी नहीं मार सकेंगे और यह युद्ध कभी भी नहीं जीता जा सकेगा। तब, अर्जुन ने एक दैवीय अस्त्र का उपयोग करते हुए कर्ण का सिर धड़ से अलग कर दिया। कर्ण के शरीर के भूमि पर गिरने के बाद एक ज्योति कर्ण के शरीर से निकली और सूर्य में समाहित हो गई।। तदनन्तर राजा शल्य कौरव-सेना के सेनापति हुए, किंतु वे युद्ध में आधे दिन तक ही टिक सके। दोपहर होते-होते राजा युधिष्ठिर ने उन्हें मार दिया।


title: अंतरराष्ट्रीय अध्ययन

text: अंतरराष्ट्रीय अध्ययन (International Studies (IS)) विश्वविद्यालयों में पढाया जाने वाला विषय है जिसमें अन्तर्राष्ट्रीय स्तर पर हाबी प्रमुख राजनीतिक, आर्थिक, सामाजिक तथा सांस्कृतिक मुद्दों का गंभीर अध्ययन किया जाता है।


title: बांदना परब

text: बांदना या बांधना परब भारत के झारखंड, पश्चिम बंगाल, असम और ओडिशा राज्यों में कुर्मी और कुड़माली भाषी-जातियों द्वारा मनाए वाला एक पारंपरिक त्योहार है। यह कार्तिक की अमावस्या के दौरान प्रतिवर्ष मनाया जाता है।


title: बांदना परब

text: बांधना सहराय परब ऐसे तो कई समुदाय द्वारा मनाया जाता है लेकिन इसका सबसे अधिक रुझान एवं उत्सव कुड़मी समुदाय में देखा जाता है यह परब मुख्य रूप से सबसे अधिक झारखंड, बंगाल उड़ीसा ,असम, आदि राज्यों में मनाया जाता है परब के कुछ दिन पूर्व से ही महिलाएं घरों की मरम्मती जैसे मिट्टी, गोबर, रंग रोगन, चुना पोचड़ा आदि किया जाता है।गांव की महिलाएं दूर-दूर से कई प्रकार की मिट्टी लाकर अपने घरों की रंगाई पुताई करती है एवं कई प्रकार की चित्राकंन कला का प्रदर्शन भी अपने मकानों के दीवारों में करती है यानी देखा जाए तो चित्रकला की शैली का विकास भी संभवत इसी सहराइ पर्व से हुआ है। कार्तिक माह के अमावस्या से 5, 7 या 9 दिन पूर्व से ही अपने घर की पशु जैसे गाय ,बैल, भैंस आदि की सींग में तेल दिया जाता है एवं घंटी ,घंटा या सजावट की वस्तुएं भी बैल भैंस को बांधा जाता है ।तेल देउआ के अलावे सहराय परब मुख्य रूप से 5 दिन तक बड़े ही धूमधाम से मनाया जाता है।


title: बांदना परब

text: अमावस्या के पहले दिन सभी किसान अपने अपने बैल भैंस को नदी तालाब आदि जगहों में ले जाकर नहलाया जाता है अर्थात धोया जाता है,इसलिए इस दिन को धउआ या कहीं-कहीं घाउआ के नाम से जाना जाता है।


title: बांदना परब

text: इस दिन पूरे गांव लोग घर आंगन की लिपाई करते है और शाम के पहले के गाँव लोग ढोल नगाड़ा आदि वाद्य यंत्र लेकर अपने नया/पाहान के साथ गठइर अर्थात पूरे गांव के बैलों को जहां विश्राम हेतु कुछ समय के लिए इकट्ठा कर रखा जाता है उस जगह में जाकर गठ पूजा करते है। गांव के चरवाहे लोग जो गाय भैंस आदि वन जंगल में चराने के लिए जाता है वे लोग लकड़ी का पेइना काट के लाता है और गठ पूजा थान में बैठता है और नया/पाहान द्वारा पूजा सेंउरन करवाता है ।इसे सालों भर वह अपने बैलों की रक्षा कर पाता है। ऐसा माना जाता है कि उस पइना को हाथ में रखने से सभी प्रकार के अपसकुन से वन जंगल आदि में रक्षा होती है । गांव के प्रत्येक घर जिसके यहां गाय दूध देती है वह अवश्य ही दूध लेकर पहुंचता है और उसी दूध मे आरूआ चावल, गुड आदि देकर प्रसाद तैयार कर जाता है और चढ़ाया जाता है। इसे "जुड़ी" कहा जाता है। गठ पूजा में मुर्गा की बलि भी दी जाती है । इसमें सफेद मुर्गा का विशेष महत्व रखा जाता है।इसके पश्चात लोग अपने अपने पैइना उठाते हैं और पाहान गठ के बीचो बीच एक अंडा रखाता है फिर लोग बैलों को लाते हैं और उस गठ पूजा थान से गीत गाकर के बैलों को पार करते हैं इसी क्रम में जिसके घर का बैल अंडा फोड़ता है वह नया को कंधे करके नाच गान के साथ अहिरा गीत गाकर घर लाता है फिर धोती/गमछा आदि देकर सम्मानित करता है। शाम के समय प्रत्येक घर में कांची दियारी देने का विधान भी है ।इसमें घर के हरद्वार में सहराइ घास के साथ-साथ गुड़ी के दीया जला के प्रत्येक द्वार में रखा जाता है। इसे करने से घर में गाय गुरु की सगुन होती हैं और उसके घर में इसकी वृद्धि दिनोंदिन होती है। दीया में प्रयोग गुड़ी को जला के पिठा बनाया जाता है और फिर घर के सभी लोग इस पीठा को थोड़ा-थोड़ा खाते हैं।इसके बाद बच्चे शाम को इंजर पिंजर का खेल खेलते हैं। हर घर के बच्चे पटसन को जलाकर इधर-उधर दौड़ते हैं और खेलते है। रात को घिंगुआइनि शुरू होती है सबसे पहले गांव के नया के घर से शुरुआत होती है फिर क्रमबद्ध तरीके से प्रत्येक घर में गाय जागरण हेतु यह काम क्रम से किया जाता है। घिंगुआइन घर में प्रवेश करने पर विशेष तौर पर बैल भैंस को गुड़ी का छिंटा देकर जगाया जाता है इसके बाद गहाइल घर में घी का दीया जलाया जाता है फिर तेल देने के पश्चात घास खिलाया जाता है।घिंगुआइन प्रायः गांव के लोग ही होते हैं और हर घर में विभिन्न प्रकार के सहराइ गीत गाते हैं। इसमें चांचर गीत की काफी लोकप्रियता है। अमावस्या के रात भर गाय जागरण के पश्चात धिंगुआइन सब पूरे गांव घूमते हैं और जाहलिबुला गित गाते हुए चलते हैं इस बीच कुड़मी समुदाय में एक विशेष नेग होता है इसमें छोटे बच्चों को घिंगुआइन के आगे लेटाया जाता है और सभी धिंगुआइन उसे पैर की बड़ा अंगूठा छुआ के पार होता है । ऐसा माना जाता है की इस जोग में यदि बच्चों को पैर की अंगूठा छुआ के लांगकर पार होता है तो बच्चा में किसी भी प्रकार की पेट आदि से संबंधित बीमारी नहीं होती है और बच्चा ताकतवर एवं अपने पुरखों के नियम का अनुसरन कर चलता है।


title: बांदना परब

text: गरइआ पुजा बांधना परब का एक अभिन्न भाग है। इस दिन घर का एक पुरुष एवं एक महिला उपवास करके रहते हैं ।घर आंगन की साफ सफाई एवं लीपापोती के पश्चात महिला नहा धोकर आती है फिर चावल का गुड़ी ढेकी से कुटती है और फिर अलग से चूल्हा बनाकर शुद्ध दूध का पीठा छांकती हैं । किसान घर के खेती-बाड़ी में प्रयोग होने वाले औजार जैसे हल जुआँइट,राकसा मइर आदि को धोकर भूत पीड़ा में रखता है ।इसके बाद पुरुष नहा धोकर आता है और गोरया पूजा के लिए तैयार होता है। भूत पीड़ा में पूजा सेंउरन के पश्चात गरइआ पूजा की जाती है। गरइआ का शाब्दिक अर्थ है गअ + रइआ अर्थात गाय गुरु की रक्षा करने वाले देवता। नो देवता भुता जिसकी पुजा वह गहाइल में करता है, जिसमें मुख्य रूप से


title: बांदना परब

text: इन नो देवा भूता की पूजा के लिए गुड़ी से नो गो घर बनाया जाता है फिर इन्हें सेंउरन कर फुल जल देकर घी का छांका हुआ पीठा चढ़ाया जाता है,फिर मुर्गा की बलि दी जाती है। फुल में सालुक फूल की प्रधानता होती है। इसके पश्चात चावल का गुड़ी को घोल कर चौक पूरा जाता है ।इसमें सबसे पहले ,पहला चौक के शीर्ष भाग में गोबर रखा जाता है ।उसके ऊपर एक सोहराय घास देकर सिंदूर का टीका दिया जाता है एवं एक बछिया से उसे लंगवाया जाता है। शाम के समय घर के सभी गाय , बैल भैंस को तेल दिया जाता है और एक गाय जो सबसे बड़ी होती है जिससे श्री गाय कहा जाता है और सबसे बड़ा बैल जिसे श्री वरद कहा जाता है को पैर धो कर सिंदूर देकर माड़इड़ पहनाया जाता है (माड़इड़ जो धान शिश का बना होता है )।इसका मतलब होता है की हम जिस अनाज को जिन गाय गरु की बदौलत उपजायें हैं उसे सब से पहले उसी के सिस पर चढ़ा कर ईमान को जगा रहे हैं । फिर महिला उसे चुमान बंदन करती है। इसके बाद निंगछा जाता है। इस दिन हल, जुआँइट,राकसा गाड़ी आदि की भी पूजा की जाती है क्योंकि इसके सहयोग से ही खेत में अनाज उगाया गया है इसीलिए इसकी भी पूजा सेंउरन जाती है।